title: 2013/142/ΕΕ: Σύσταση της Επιτροπής, της 12ης Μαρτίου 2013 , για την ενίσχυση του δημοκρατικού και αποτελεσματικού τρόπου διεξαγωγής των εκλογών για το Ευρωπαϊκό Κοινοβούλιο

text:
               21.3.2013

               EL

               Επίσημη Εφημερίδα της Ευρωπαϊκής Ένωσης

               L 79/29

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 12ης Μαρτίου 2013
   για την ενίσχυση του δημοκρατικού και αποτελεσματικού τρόπου διεξαγωγής των εκλογών για το Ευρωπαϊκό Κοινοβούλιο
   (2013/142/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Το άρθρο 10 παράγραφος 2 της Συνθήκης για την Ευρωπαϊκή Ένωση ορίζει ότι οι πολίτες εκπροσωπούνται άμεσα στο επίπεδο της Ένωσης στο Ευρωπαϊκό Κοινοβούλιο. Με αυτό τον τρόπο διασφαλίζεται ότι ο δημοκρατικός έλεγχος και η λογοδοσία πραγματοποιούνται στο επίπεδο λήψης των αποφάσεων.

               (2)

               Το άρθρο 10 παράγραφος 3 της Συνθήκης για την Ευρωπαϊκή Ένωση ορίζει ότι κάθε πολίτης έχει το δικαίωμα να συμμετέχει στον δημοκρατικό βίο της Ένωσης και ότι οι αποφάσεις λαμβάνονται όσο το δυνατόν πιο ανοιχτά και εγγύτερα στους πολίτες.

               (3)

               Η Συνθήκη της Λισαβόνας αναβαθμίζει τον ρόλο των πολιτών της Ένωσης ως πολιτικών παραγόντων και εγκαθιδρύει στέρεο δεσμό μεταξύ των πολιτών, της άσκησης των πολιτικών τους δικαιωμάτων και του δημοκρατικού βίου της Ένωσης.

               (4)

               Η επαύξηση της δημοκρατικής νομιμοποίησης της διαδικασίας λήψης αποφάσεων στην ΕΕ και η μεγαλύτερη εγγύτητα του συστήματος με τους πολίτες της Ένωσης είναι ιδιαίτερα σημαντικές ενόψει των ενεργειών που απαιτούνται στο επίπεδο της ΕΕ για την αντιμετώπιση της χρηματοπιστωτικής κρίσης και της κρίσης του δημόσιου χρέους.

               (5)

               Στην ανακοίνωση της Επιτροπής, της 28ης Νοεμβρίου 2012, με τίτλο «Σχέδιο στρατηγικής για μια βαθιά και ουσιαστική οικονομική και νομισματική ένωση — Έναρξη συζήτησης σε ευρωπαϊκό επίπεδο» (1) τονίστηκε ότι μια ενισχυμένη δημοκρατική νομιμοποίηση και λογοδοσία αποτελούν αναγκαίο στοιχείο οποιασδήποτε μεταρρύθμισης της Ευρωπαϊκής Ένωσης.

               (6)

               Το άρθρο 10 παράγραφος 4 της Συνθήκης για την Ευρωπαϊκή Ένωση και το άρθρο 12 παράγραφος 2 του Χάρτη Θεμελιωδών Δικαιωμάτων της Ευρωπαϊκής Ένωσης απονέμουν πρωταρχικό ρόλο στα ευρωπαϊκά πολιτικά κόμματα και τονίζουν τη συμβολή τους στη διαμόρφωση της ευρωπαϊκής πολιτικής συνείδησης και στην έκφραση της βούλησης των πολιτών της Ένωσης.

               (7)

               Στις 12 Σεπτεμβρίου 2012 η Επιτροπή υπέβαλε πρόταση κανονισμού σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (2) για να επιτρέψει στα ευρωπαϊκά πολιτικά κόμματα να εκπληρώσουν με πληρότητα την αποστολή τους. Η πρόταση αυτή έχει ως στόχο να διασφαλίσει ότι τα ευρωπαϊκά πολιτικά κόμματα μπορούν να απολαύουν ενός περισσότερου προβεβλημένου καθεστώτος και ότι η χρηματοδότησή τους διέπεται από ένα πιο ευέλικτο, διαφανές και αποτελεσματικό πλαίσιο. Επίσης, η Επιτροπή πρότεινε, στο πλαίσιο των εκλογών για το Ευρωπαϊκό Κοινοβούλιο, τα ευρωπαϊκά πολιτικά κόμματα να λαμβάνουν κάθε ενδεδειγμένο μέτρο για να ενημερώνουν τους πολίτες της Ένωσης για τους δεσμούς μεταξύ των εθνικών πολιτικών κομμάτων και των ευρωπαϊκών πολιτικών κομμάτων. Όταν εκδοθεί ο νέος κανονισμός, θα καταργήσει και θα αντικαταστήσει τον κανονισμό (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (3).

               (8)

               Η συγκρότηση διαφανούς συνδέσμου μεταξύ, αφενός, των εθνικών κομμάτων υπέρ των οποίων ψηφίζουν οι πολίτες της Ένωσης και, αφετέρου, των ευρωπαϊκών πολιτικών κομμάτων με τα οποία συνδέονται τα εθνικά κόμματα αναμένεται να επιτρέψει στα ευρωπαϊκά πολιτικά κόμματα να εκφράσουν αμεσότερα τη βούληση των πολιτών της Ένωσης και να ενισχύσει σε μεγάλο βαθμό τη διαφάνεια της διαδικασίας λήψης αποφάσεων στην Ένωση.

               (9)

               Η περαιτέρω αύξηση της διαφάνειας των εκλογών του Ευρωπαϊκού Κοινοβουλίου θα συμβάλει στην καλύτερη αντανάκλαση του ενισχυμένου ρόλου και των αρμοδιοτήτων του Ευρωπαϊκού Κοινοβουλίου βάσει της Συνθήκης της Λισαβόνας. Η ενίσχυση της σύνδεσης των πολιτών της Ένωσης με το δημοκρατικό γίγνεσθαι της Ένωσης αποτελεί αναγκαίο συμπλήρωμα της στενότερης θεσμικής ολοκλήρωσης.

               (10)

               Τα πρόσθετα μέτρα θα αυξήσουν την προβολή των ευρωπαϊκών πολιτικών κομμάτων καθ’ όλη τη διάρκεια της εκλογικής διαδικασίας, από την προεκλογική εκστρατεία έως την ψηφοφορία, και θα τους επιτρέψουν να γεφυρώσουν αποτελεσματικά το χάσμα μεταξύ του πολιτικού βίου και των πολιτών της Ένωσης, συμπληρώνοντας την υποχρέωση ενημέρωσης που υπέχουν τα ευρωπαϊκά πολιτικά κόμματα βάσει της πρότασης κανονισμού που υπέβαλε η Επιτροπή σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων.

               (11)

               Σε ορισμένα κράτη μέλη αποτελεί ήδη καθιερωμένη πρακτική όλα ή μερικά εθνικά κόμματα να επισημαίνουν στα ψηφοδέλτια για τις εκλογές για το Ευρωπαϊκό Κοινοβούλιο τους δεσμούς τους με ένα ευρωπαϊκό πολιτικό κόμμα. Για να διασφαλιστεί η προβολή των ευρωπαϊκών πολιτικών κομμάτων καθ’ όλη τη διάρκεια της ευρωπαϊκής εκλογικής διαδικασίας, θα ήταν σημαντικό όλα τα κράτη μέλη να ενθαρρύνουν και να διευκολύνουν την παροχή πληροφοριών στους εκλογείς σχετικά με τους δεσμούς που υφίστανται μεταξύ εθνικών κομμάτων και ευρωπαϊκών πολιτικών κομμάτων. Για να ενισχυθεί περαιτέρω η διαφάνεια των εκλογών για το Ευρωπαϊκό Κοινοβούλιο ενώ ταυτόχρονα να αυξηθεί η λογοδοσία των πολιτικών κομμάτων που συμμετέχουν στην ευρωπαϊκή εκλογική διαδικασία και η εμπιστοσύνη των ψηφοφόρων στη διαδικασία αυτή, τα εθνικά κόμματα θα πρέπει να δημοσιοποιούν πριν από τις εκλογές τους δεσμούς τους με ένα συγκεκριμένο ευρωπαϊκό πολιτικό κόμμα. Εκτός από διάφορες εκδηλώσεις του κόμματος, όπως τα κομματικά συνέδρια, οι εκλογικές εκστρατείες των εθνικών κομμάτων αποτελούν πράγματι το καταλληλότερο και αποτελεσματικότερο μέσο για να γνωστοποιούν αυτούς τους δεσμούς και να τους προβάλλουν περισσότερο.

               (12)

               Με την απόφαση αριθ. 1093/2012/ΕΕ του Ευρωπαϊκού Κοινοβουλίου και του Συμβουλίου (4), το 2013 ανακηρύχθηκε ως ευρωπαϊκό έτος των πολιτών. Η περαιτέρω ενίσχυση της εξουσίας των πολιτών στις εκλογές του Ευρωπαϊκού Κοινοβουλίου αποτελεί ένα σημαντικό βήμα που θα πραγματοποιηθεί εφέτος.

               (13)

               Μετά τη Συνθήκη της Λισαβόνας, ο πρόεδρος της Επιτροπής εκλέγεται από το Ευρωπαϊκό Κοινοβούλιο, σύμφωνα με τη διαδικασία που θεσπίζεται στο άρθρο 17 παράγραφος 7 της Συνθήκης για την Ευρωπαϊκή Ένωση, και λαμβανομένων υπόψη των λεπτομερειών που προβλέπονται στη δήλωση αριθ. 11 της Συνθήκης της Λισαβόνας. Οι διαδικασίες αυτές ορίζουν ότι για την εκλογή του προέδρου της Επιτροπής πρέπει να ληφθούν υπόψη οι εκλογές για το Ευρωπαϊκό Κοινοβούλιο και να πραγματοποιηθούν οι κατάλληλες διαπραγματεύσεις μεταξύ του Ευρωπαϊκού Συμβουλίου και του Ευρωπαϊκού Κοινοβουλίου. Επομένως, οι διατάξεις αυτές αντικατοπτρίζουν τον ενισχυμένο ρόλο του Ευρωπαϊκού Κοινοβουλίου στον διορισμό του προέδρου της Επιτροπής και τη σημασία που έχει, για αυτή τη διαδικασία, η έκβαση των εκλογών για το Ευρωπαϊκό Κοινοβούλιο.

               (14)

               Το Ευρωπαϊκό Κοινοβούλιο, στο ψήφισμά του της 22ας Νοεμβρίου 2012 σχετικά με τις εκλογές για το Ευρωπαϊκό Κοινοβούλιο το 2014 (5), προέτρεψε τα ευρωπαϊκά πολιτικά κόμματα να προτείνουν υποψηφίους για την προεδρία της Επιτροπής και επισήμανε πως αναμένει ότι οι υποψήφιοι αυτοί θα διαδραματίσουν ηγετικό ρόλο στην προεκλογική εκστρατεία για το Ευρωπαϊκό Κοινοβούλιο, ιδίως με την αυτοπρόσωπη παρουσίαση του προγράμματός τους σε όλα τα κράτη μέλη της Ένωσης. Το εν λόγω ψήφισμα τονίζει τον ενισχυμένο ρόλο που διαδραματίζουν οι εκλογές για το Ευρωπαϊκό Κοινοβούλιο όσον αφορά την εκλογή του προέδρου της Επιτροπής.

               (15)

               Η Επιτροπή, στην ανακοίνωση που εξέδωσε στις 28 Νοεμβρίου 2012 με τίτλο «Σχέδιο στρατηγικής για μια βαθιά και ουσιαστική οικονομική και νομισματική ένωση — Έναρξη συζήτησης σε ευρωπαϊκό επίπεδο», έδωσε έμφαση στην πρόταση υποψηφίων για το αξίωμα του προέδρου της Επιτροπής από τα πολιτικά κόμματα στις εκλογές για το Ευρωπαϊκό Κοινοβούλιο του 2014 ως ένα από τα βήματα βαρύνουσας σημασίας για την προώθηση ενός γνήσιου ευρωπαϊκού πολιτικού γίγνεσθαι.

               (16)

               Επομένως, είναι σκόπιμο να βελτιωθεί η ενημέρωση των πολιτών της Ένωσης όσον αφορά τον κρίσιμο ρόλο της ψήφου τους για τον καθορισμό του μελλοντικού προέδρου της Επιτροπής και όσον αφορά τους υποψηφίους για το αξίωμα αυτό που υποστηρίζονται από τα κόμματα υπέρ των οποίων ψηφίζουν στις εκλογές για το Ευρωπαϊκό Κοινοβούλιο.

               (17)

               Αν, στο πλαίσιο των εκλογών για το Ευρωπαϊκό Κοινοβούλιο, τα ευρωπαϊκά πολιτικά κόμματα και τα εθνικά κόμματα γνωστοποιούν τους υποστηριζόμενους από αυτά υποψηφίους για το αξίωμα του προέδρου της Επιτροπής, καθώς και το πρόγραμμα του εκάστοτε υποψηφίου, τούτο θα καταδείκνυε με συγκεκριμένο και εμφανή τρόπο τη σχέση μεταξύ της μεμονωμένης ψήφου ενός πολίτη της Ένωσης υπέρ ενός πολιτικού κόμματος στις ευρωπαϊκές εκλογές και του υποψηφίου για το αξίωμα του προέδρου της Επιτροπής που υποστηρίζεται από το εν λόγω κόμμα. Με αυτό τον τρόπο θα ενισχυόταν η νομιμοποίηση του προέδρου της Επιτροπής, η λογοδοσία της Επιτροπής έναντι του Ευρωπαϊκού Κοινοβουλίου και των ευρωπαίων εκλογέων, και, γενικότερα, η δημοκρατική νομιμοποίηση της όλης διαδικασίας λήψης αποφάσεων στην Ένωση. Οι πολιτικές προεκλογικές εκπομπές έχουν ως σκοπό να ενημερώνουν τους ψηφοφόρους για το περιεχόμενο των πολιτικών επιλογών που έχουν στη διάθεσή τους. Επομένως, είναι σκόπιμο τα εθνικά πολιτικά κόμματα να κάνουν χρήση και του μέσου αυτού με σκοπό τη γνωστοποίηση του υποστηριζόμενου από αυτά υποψηφίου για το αξίωμα του προέδρου της Επιτροπής καθώς και του προγράμματος του εκάστοτε υποψηφίου.

               (18)

               Επί του παρόντος, οι εκλογές του Ευρωπαϊκού Κοινοβουλίου πραγματοποιούνται σε χρονικό διάστημα περισσότερων ημερών διότι διεξάγονται σε διαφορετικές ημέρες στα διάφορα κράτη μέλη. Η καθιέρωση κοινής ευρωπαϊκής ημέρας ψηφοφορίας με ενιαία ώρα κλεισίματος των εκλογικών κέντρων θα αντανακλούσε καλύτερα την κοινή συμμετοχή των πολιτών σε ολόκληρη την Ένωση και αποτελεί, επομένως, στοιχείο της αντιπροσωπευτικής δημοκρατίας, στην οποία είναι θεμελιωμένη η ΕΕ.

               (19)

               Οι πολίτες της Ένωσης έχουν το δικαίωμα του εκλέγειν και εκλέγεσθαι στις εκλογές για το Ευρωπαϊκό Κοινοβούλιο στο κράτος μέλος όπου επιλέγουν να ζουν, σύμφωνα με το άρθρο 22 παράγραφος 2 της ΣΛΕΕ, το οποίο εφαρμόστηκε με την οδηγία 93/109/ΕΚ του Συμβουλίου, της 6ης Δεκεμβρίου 1993, για τις λεπτομέρειες άσκησης του δικαιώματος του εκλέγειν και του εκλέγεσθαι κατά τις εκλογές του Ευρωπαϊκού Κοινοβουλίου από τους πολίτες της Ένωσης που κατοικούν σε ένα κράτος μέλος του οποίου δεν είναι υπήκοοι (6).

               (20)

               Η οδηγία 93/109/ΕΚ θεσπίζει μηχανισμό ανταλλαγής πληροφοριών που έχει ως στόχο να εξασφαλίσει ότι οι πολίτες δεν μπορούν να ψηφίσουν ούτε να είναι υποψήφιοι σε περισσότερα από ένα κράτη μέλη στις ίδιες εκλογές.

               (21)

               Σε ορισμένες εκθέσεις της Επιτροπής σχετικά με την εφαρμογή της οδηγίας 93/109/ΕΚ κατά την πάροδο των ετών (7), και πιο πρόσφατα στην έκθεση του 2010 για την αξιολόγηση των ευρωπαϊκών εκλογών του 2009 (8), διαπιστώθηκαν αδυναμίες στη λειτουργία του μηχανισμού για την πρόληψη της πολλαπλής άσκησης του δικαιώματος ψήφου και των πολλαπλών υποψηφιοτήτων. Αυτές οι αδυναμίες οφείλονται ιδίως στα ανεπαρκή δεδομένα προσωπικού χαρακτήρα που τα κράτη μέλη κατοικίας κοινοποιούν βάσει της οδηγίας στα κράτη μέλη καταγωγής των πολιτών της Ένωσης. Επίσης, οι αδυναμίες οφείλονται επίσης στις διαφορετικές χρονικές παραμέτρους της διεξαγωγής εκλογών στα κράτη μέλη. Ως εκ τούτου, πολλοί πολίτες της Ένωσης που εγγράφηκαν για να ψηφίσουν στο κράτος μέλος κατοικίας τους δεν μπόρεσαν να ταυτοποιηθούν από το κράτος μέλος καταγωγής τους.

               (22)

               Τα μέτρα που βασίζονται σε εκτεταμένες διαβουλεύσεις με εμπειρογνώμονες των κρατών μελών και στην άντληση διδαγμάτων από τις καλές πρακτικές που διαπιστώθηκαν σε αυτό το πλαίσιο θα μπορούσαν να αντιμετωπίσουν αποτελεσματικά ορισμένες από αυτές τις αδυναμίες προκειμένου να βελτιωθεί η λειτουργία του μηχανισμού κατά τις ευρωπαϊκές εκλογές το 2014 και να μειωθεί ο διοικητικός φόρτος των εθνικών αρχών.

               (23)

               Τα περισσότερα κράτη μέλη έχουν ήδη συγκροτήσει ενιαία αρχή επαφής για την ανταλλαγή δεδομένων σχετικά με ψηφοφόρους και υποψηφίους στο πλαίσιο της οδηγίας 93/109/ΕΚ. Η συνολική αποτελεσματικότητα του μηχανισμού θα αυξανόταν αν όλα τα κράτη μέλη συγκροτούσαν μια τέτοια αρχή.

               (24)

               Οι ημερομηνίες κλεισίματος των εκλογικών καταλόγων διαφέρουν σε μεγάλο βαθμό στα κράτη μέλη, και μπορεί να κυμαίνονται από δύο μήνες έως πέντε ημέρες πριν από την ημέρα των εκλογών. Η αποτελεσματικότητα του μηχανισμού θα αυξανόταν αν τα κράτη μέλη, λαμβάνοντας υπόψη το χρονοδιάγραμμα των εκλογικών διαδικασιών σε άλλα κράτη μέλη, διαβίβαζαν τα δεδομένα για τους ψηφοφόρους σε χρόνο που οι εθνικές ρυθμίσεις των αντίστοιχων κρατών μελών καταγωγής θα επέτρεπαν ακόμη τη λήψη των αναγκαίων μέτρων. Ορισμένες περαιτέρω τεχνικές πτυχές της διαβίβασης δεδομένων θα μπορούσαν να βελτιωθούν για να αυξηθεί η αποτελεσματικότητα του μηχανισμού. Αυτές οι πτυχές περιλαμβάνουν τη χρήση κοινού ηλεκτρονικού μορφότυπου και κοινής σειράς χαρακτήρων, τον τρόπο διαβίβασης και τη μέθοδο κρυπτογράφησης που χρησιμοποιούνται για την κατοχύρωση επαρκούς επιπέδου προστασίας των δεδομένων προσωπικού χαρακτήρα.

               (25)

               Η παροχή ορισμένων πρόσθετων δεδομένων προσωπικού χαρακτήρα για τους ψηφοφόρους που πρέπει να κοινοποιούνται από τα κράτη μέλη κατοικίας, και τα οποία δεν απαιτούνται ρητά βάσει της οδηγίας 93/109/ΕΚ, θα επέτρεπε στα κράτη μέλη καταγωγής να ταυτοποιούν αποτελεσματικότερα τους υπηκόους τους στους εκλογικούς καταλόγους. Τα δεδομένα προσωπικού χαρακτήρα που ενδέχεται να είναι αναγκαία για την αποτελεσματικότητα του μηχανισμού ποικίλλουν μεταξύ των κρατών μελών.

               (26)

               Κάθε επεξεργασία δεδομένων προσωπικού χαρακτήρα στο πλαίσιο του μηχανισμού ανταλλαγής πληροφοριών θα πρέπει να συμμορφώνεται με τους εθνικούς νόμους που εφαρμόζουν την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (9),

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      ΔΗΜΟΚΡΑΤΙΚΟΣ ΤΡΟΠΟΣ ΔΙΕΞΑΓΩΓΗΣ ΤΩΝ ΕΚΛΟΓΩΝ

      Ενθάρρυνση και διευκόλυνση της ενημέρωσης των ψηφοφόρων για τους δεσμούς μεταξύ εθνικών κομμάτων και ευρωπαϊκών πολιτικών κομμάτων

               1.

               Τα κράτη μέλη θα πρέπει να ενθαρρύνουν και να διευκολύνουν την παροχή πληροφοριών στους εκλογείς σχετικά με τους δεσμούς μεταξύ εθνικών κομμάτων και ευρωπαϊκών πολιτικών κομμάτων πριν και κατά τη διάρκεια των εκλογών για το Ευρωπαϊκό Κοινοβούλιο, μεταξύ άλλων, επιτρέποντας και ενθαρρύνοντας την επισήμανση των δεσμών αυτών στα ψηφοδέλτια που χρησιμοποιούνται στις εν λόγω εκλογές.

      Ενημέρωση ψηφοφόρων για τους δεσμούς μεταξύ εθνικών κομμάτων και ευρωπαϊκών πολιτικών κομμάτων

               2.

               Τα εθνικά πολιτικά κόμματα που συμμετέχουν στις εκλογές για το Ευρωπαϊκό Κοινοβούλιο θα πρέπει να δημοσιοποιούν πριν από τις εν λόγω εκλογές τους δεσμούς τους με τα ευρωπαϊκά πολιτικά κόμματα. Τα εθνικά πολιτικά κόμματα θα πρέπει να προβάλλουν εμφανώς τους δεσμούς τους με τα ευρωπαϊκά πολιτικά κόμματα στο σύνολο του υλικού, των ανακοινώσεων και των πολιτικών εκπομπών της προεκλογικής εκστρατείας.

      Υποστήριξη υποψηφίου για το αξίωμα του προέδρου της Ευρωπαϊκής Επιτροπής

               3.

               Τα ευρωπαϊκά και εθνικά πολιτικά κόμματα θα πρέπει να γνωστοποιούν, πριν από τις εκλογές για το Ευρωπαϊκό Κοινοβούλιο, τον υποψήφιο για το αξίωμα του προέδρου της Ευρωπαϊκής Επιτροπής τον οποίο υποστηρίζουν, καθώς και το πρόγραμμά του.
               Τα εθνικά πολιτικά κόμματα θα πρέπει να διασφαλίζουν ότι οι πολιτικές προεκλογικές εκπομπές τους ενόψει των εκλογών για το Ευρωπαϊκό Κοινοβούλιο χρησιμοποιούνται επίσης για την ενημέρωση των πολιτών σχετικά με τον υποψήφιο για το αξίωμα του προέδρου της Ευρωπαϊκής Επιτροπής τον οποίο υποστηρίζουν, καθώς και σχετικά με το πρόγραμμά του.

      Κοινή ημέρα ψηφοφορίας

               4.

               Τα κράτη μέλη θα πρέπει να συμφωνούν σε κοινή ημέρα για τη διεξαγωγή των εκλογών για το Ευρωπαϊκό Κοινοβούλιο με ενιαία ώρα κλεισίματος των εκλογικών κέντρων.

      ΑΠΟΤΕΛΕΣΜΑΤΙΚΟΣ ΤΡΟΠΟΣ ΔΙΕΞΑΓΩΓΗΣ ΤΩΝ ΕΚΛΟΓΩΝ

      Ενιαία αρχή επαφής

               5.

               Τα κράτη μέλη θα πρέπει να συγκροτήσουν ενιαία αρχή επαφής που θα είναι επιφορτισμένη με την ανταλλαγή δεδομένων για τους ψηφοφόρους ώστε να εφαρμοστεί το άρθρο 13 της οδηγίας 93/109/ΕΚ.

      Διαβίβαση δεδομένων

               6.

               Τα κράτη μέλη θα πρέπει να λαμβάνουν υπόψη, στο μέτρο του δυνατού, τις εκλογικές ρυθμίσεις των άλλων κρατών μελών, ώστε το κράτος μέλος κατοικίας να αποστέλλει τα δεδομένα για τους ψηφοφόρους εγκαίρως προκειμένου το αντίστοιχο κράτος μέλος καταγωγής να δύναται να λάβει τα αναγκαία μέτρα.

      Πρόσθετα δεδομένα που επιτρέπουν την αποτελεσματικότερη ταυτοποίηση

               7.

               Τα κράτη μέλη κατοικίας ενθαρρύνονται να διαβιβάζουν, εκτός από τα δεδομένα προσωπικού χαρακτήρα που προβλέπονται στο άρθρο 9 της οδηγίας 93/109/ΕΚ, όλα τα συναφή δεδομένα προσωπικού χαρακτήρα, που ενδέχεται να είναι αναγκαία για την ταυτοποίηση των ψηφοφόρων από τις αρχές του κράτους μέλους καταγωγής τους.

      Τεχνικά μέσα για την ασφαλή και αποτελεσματική διαβίβαση των δεδομένων

               8.

               Για την ανταλλαγή δεδομένων, κατά τα προβλεπόμενα στο άρθρο 13 της οδηγίας 93/109/ΕΚ, τα κράτη μέλη θα πρέπει να χρησιμοποιούν ομοιόμορφο και ασφαλές ηλεκτρονικό μέσο, όπως ορίζεται στο παράρτημα. Τα κράτη μέλη θα πρέπει να διαβιβάζουν τα δεδομένα σε ενιαία δέσμη ανά κράτος μέλος καταγωγής, με μία περαιτέρω διαβίβαση σε μεταγενέστερο στάδιο για τις επικαιροποιήσεις, εάν αυτό είναι αναγκαίο.
               Η παρούσα σύσταση απευθύνεται στα κράτη μέλη και στα ευρωπαϊκά και εθνικά πολιτικά κόμματα.

      Βρυξέλλες, 12 Μαρτίου 2013.

            Για την Επιτροπή

         Viviane REDING

            Αντιπρόεδρος

      (1)  COM(2012) 777 final/2.

      (2)  COM(2012) 499 final.

      (3)  ΕΕ L 297 της 15.11.2003, σ. 1.

      (4)  ΕΕ L 325 της 23.11.2012, σ. 1.

      (5)  Ψήφισμα του Ευρωπαϊκού Κοινοβουλίου της 22ας Νοεμβρίου 2012 σχετικά με τις εκλογές για το Ευρωπαϊκό Κοινοβούλιο το 2014 [2012/2829(RSP)].

      (6)  ΕΕ L 329 της 30.12.1993, σ. 34.

      (7)  COM(97)731 τελικό, COM(2000)843 τελικό, COM(2006)790 τελικό.

      (8)  COM(2010)605 τελικό.

      (9)  ΕΕ L 281 της 23.11.1995, σ. 31.

      ΠΑΡΑΡΤΗΜΑ

         Λεπτομερείς τεχνικές ρυθμίσεις για την εφαρμογή του άρθρου 13 της οδηγίας 93/109/ΕΚ

                  1.

                  Για την ανταλλαγή δεδομένων, κατά τα προβλεπόμενα στο άρθρο 13 της οδηγίας 93/109/ΕΚ, τα κράτη μέλη θα πρέπει να χρησιμοποιούν αρχεία σύμφωνα με το μορφότυπο επεκτάσιμης γλώσσας σήμανσης (Extensible Markup Language) («XML»). Αυτά τα αρχεία XML θα πρέπει να διαβιβάζονται αποκλειστικά με ασφαλές ηλεκτρονικό μέσο.

                  2.

                  Τα κράτη μέλη θα πρέπει να χρησιμοποιούν το μορφότυπο μετασχηματισμού σειράς χαρακτήρων «Universal Character Set Transformation—8-bit (UTF-8)» για την καταχώριση και διαβίβαση των δεδομένων των ψηφοφόρων στο πλαίσιο του μηχανισμού ανταλλαγής πληροφοριών.

                  3.

                  Τα κράτη μέλη θα πρέπει να χρησιμοποιούν τη σύσταση για την κρυπτογράφηση δεδομένων «W3C XML Encryption Syntax and Processing», που περιλαμβάνει την ανταλλαγή δημόσιου κλειδιού και ιδιωτικού κλειδιού, για την κατοχύρωση του ενδεδειγμένου επιπέδου προστασίας των δεδομένων προσωπικού χαρακτήρα που διαβιβάζονται.


title: Ενωσιακός μηχανισμός ταχείας αντίδρασης Σύσταση του Ευρωπαϊκού Κοινοβουλίου προς το Συμβούλιο της 14ης Δεκεμβρίου 2010 σχετικά με τη συγκρότηση ενωσιακού μηχανισμού ταχείας αντίδρασης (2010/2096(INI))

text:
               15.6.2012

               EL

               Επίσημη Εφημερίδα της Ευρωπαϊκής Ένωσης

               CE 169/140

         Τρίτη 14 Δεκεμβρίου 2010Ενωσιακός μηχανισμός ταχείας αντίδρασης
   P7_TA(2010)0465
   Σύσταση του Ευρωπαϊκού Κοινοβουλίου προς το Συμβούλιο της 14ης Δεκεμβρίου 2010 σχετικά με τη συγκρότηση ενωσιακού μηχανισμού ταχείας αντίδρασης (2010/2096(INI))
   2012/C 169 E/21

      Το Ευρωπαϊκό Κοινοβούλιο,

               —

               έχοντας υπόψη το άρθρο 196 της Συνθήκης της Λισαβόνας που αναφέρει ότι «η Ένωση ενθαρρύνει τη συνεργασία μεταξύ των κρατών μελών προκειμένου να ενισχύεται η αποτελεσματικότητα των συστημάτων πρόληψης των φυσικών ή ανθρωπογενών καταστροφών και προστασίας από αυτές» και ότι «η δράση της Ένωσης έχει ως στόχο να ευνοεί τη συνοχή των δράσεων που αναλαμβάνονται σε διεθνές επίπεδο στον τομέα της πολιτικής προστασίας»,

               —

               έχοντας υπόψη το άρθρο 214 της Συνθήκης για τη λειτουργία της Ευρωπαϊκής Ένωσης που προβλέπει ότι οι δράσεις της Ένωσης στον τομέα της ανθρωπιστικής βοήθειας αποσκοπούν στο να παρέχουν εγκαίρως «συνδρομή και βοήθεια στους πληθυσμούς τρίτων χωρών που πλήττονται από φυσικές ή ανθρωπογενείς καταστροφές» και ότι οι δράσεις αυτές «διεξάγονται σύμφωνα με τις αρχές του διεθνούς δικαίου και τις αρχές της αμεροληψίας, της ουδετερότητας και της απαγόρευσης των διακρίσεων»,

               —

               έχοντας υπόψη την ευρωπαϊκή κοινή αντίληψη για την ανθρωπιστική βοήθεια, που υπέγραψαν από κοινού το Δεκέμβριο 2007 οι Πρόεδροι του Συμβουλίου της Ευρωπαϊκής Ένωσης, του Ευρωπαϊκού Κοινοβουλίου και της Επιτροπής, και το σχέδιο δράσης που υπέβαλε η Επιτροπή το Μάιο 2008 για την εφαρμογή της κοινής αντίληψης για την ανθρωπιστική βοήθεια,

               —

               έχοντας υπόψη τα συμπεράσματα του Συμβουλίου του Δεκεμβρίου 2007 που καλούν την Επιτροπή να κάνει την καλύτερη δυνατή χρήση του κοινοτικού μηχανισμού πολιτικής προστασίας και να ενισχύσει περισσότερο τη συνεργασία μεταξύ των κρατών μελών,

               —

               έχοντας υπόψη τις κατευθυντήριες γραμμές για τη χρησιμοποίηση των στρατιωτικών πόρων και της πολιτικής προστασίας σε περίπτωση καταστροφής (κατευθυντήριες γραμμές του Όσλο), που αναθεωρήθηκαν στις 27 Νοεμβρίου 2006,

               —

               έχοντας υπόψη την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο της 23ης Φεβρουαρίου 2009 με τίτλο «Στρατηγική της ΕΕ για τη στήριξη της μείωσης των κινδύνων καταστροφών στις αναπτυσσόμενες χώρες»,

               —

               έχοντας υπόψη την ανακοίνωση της Επιτροπής του Μαρτίου 2008 στο Συμβούλιο και το Ευρωπαϊκό Κοινοβούλιο με τίτλο «Ενίσχυση της ικανότητας της Ένωσης στην αντιμετώπιση καταστροφών» (COM(2008)0130) και το ψήφισμα του Ευρωπαϊκού Κοινοβουλίου της 19ης Ιουνίου 2008 σχετικά με την αύξηση της ικανότητας της Ένωσης στην αντιμετώπιση καταστροφών (1),

               —

               έχοντας υπόψη την έκθεση της 9ης Μαΐου 2006 του Michel Barnier με τίτλο «Για μια ευρωπαϊκή δύναμη πολιτικής προστασίας: Europe Aid»,

               —

               έχοντας υπόψη το ψήφισμα του Ευρωπαϊκού Κοινοβουλίου της 10ης Φεβρουαρίου 2010 σχετικά με τον πρόσφατο σεισμό στην Αϊτή (2),

               —

               έχοντας υπόψη το ψήφισμά του της 21ης Σεπτεμβρίου 2010 σχετικά με την πρόληψη φυσικών και ανθρωπογενών καταστροφών,

               —

               έχοντας υπόψη την πρόταση σύστασης προς το Συμβούλιο της 23ης Μαρτίου 2010 σχετικά με τη συγκρότηση ενωσιακού μηχανισμού ταχείας αντίδρασης, των βουλευτών Anneli Jäätteenmäki, Charles Goerens, Louis Michel, Marielle De Sarnez και Frédérique Ries εξ ονόματος της ομάδας ALDE, σύμφωνα με το άρθρο 121, παράγραφος 1, του Κανονισμού (Β7-0228/2010),

               —

               έχοντας υπόψη το άρθρο 121, παράγραφος 3, του Κανονισμού του,

               —

               έχοντας υπόψη την έκθεση της Επιτροπής Ανάπτυξης και τη γνωμοδότηση της Επιτροπής Εξωτερικών Υποθέσεων (A7-0332/2010),

               Α.

               λαμβάνοντας υπόψη ότι οι καταστροφές που προκαλούν σημαντικές ζημίες στον άνθρωπο, την οικονομία και το περιβάλλον αυξάνονται παγκοσμίως· λαμβάνοντας υπόψη ότι τέτοιου είδους κρίσεις συμβαίνουν με μεγαλύτερο αντίκτυπο, μεγαλύτερη συχνότητα και σε ευρύτερη κλίμακα στα περισσότερα μέρη του κόσμου, κυρίως λόγω των επιπτώσεων της κλιματικής αλλαγής, καθώς και ότι η Ευρωπαϊκή Ένωση καταβάλλει σημαντικές προσπάθειες για την αντιμετώπιση των κρίσεων αυτών,

               Β.

               λαμβάνοντας υπόψη ότι στον πολλαπλασιασμό και τη μεγαλύτερη συχνότητα των παρεμβάσεων τόσο εντός όσο και εκτός της Ευρωπαϊκής Ένωσης προστίθεται το πρόβλημα της παγκόσμιας χρηματοπιστωτικής κατάστασης και των δημοσιονομικών περιορισμών, που υπογραμμίζουν την ανάγκη για οικονομικά αποδοτικότερες ενέργειες,

               Γ.

               λαμβάνοντας υπόψη ότι η κατανομή των πόρων μεταξύ των 31 κρατών που μετέχουν στον κοινοτικό μηχανισμό πολιτικής προστασίας (ΕΕ-27, Νορβηγία, Λιχτενστάιν, Κροατία, Ισλανδία) ή στο πλαίσιο της ενισχυμένης συνεργασίας μεταξύ κρατών μελών, μπορεί να συνιστά επιχειρησιακό και χρηματοπιστωτικό πλεονέκτημα,

               Δ.

               λαμβάνοντας υπόψη ότι ο προϋπολογισμός της Επιτροπής που προορίζεται για ανθρωπιστικές καταστροφές, και συγκεκριμένα ο προϋπολογισμός της ΓΔ ΕCΗΟ, όχι μόνο έχει παγώσει αλλά μειώθηκε ελαφρά σε πραγματικούς όρους τα 5 τελευταία χρόνια,

               Ε.

               λαμβάνοντας υπόψη ότι τα τελευταία χρόνια έχει επιτευχθεί πρόοδος στο θέμα της συνεκτικότερης αντιμετώπισης των καταστροφών εκ μέρους της ΕΕ, και συγκεκριμένα με τη σταδιακή ενίσχυση του μηχανισμού πολιτικής προστασίας, τη βελτίωση της αλληλεπίδρασης και του συντονισμού μεταξύ της πολιτικής προστασίας και της ανθρωπιστικής βοήθειας και με την αποδοχή της αντίληψης ότι ολοκληρωμένη προσέγγιση της διαχείρισης καταστροφών δεν σημαίνει μόνο αντιμετώπιση αλλά επίσης πρόληψη και ετοιμότητα,

               ΣΤ.

               λαμβάνοντας υπόψη ότι η αντίδραση της Ευρωπαϊκής Ένωσης στο σεισμό που έπληξε την Αϊτή προκάλεσε όχι μόνο μια ταχεία, σημαντική και ευρείας κλίμακας παρέμβαση ανθρωπιστικής βοήθειας, αλλά και την ενεργοποίηση του μηχανισμού πολιτικής προστασίας που είχε τη δυνατότητα να εγκαταστήσει πάραυτα, και για πρώτη φορά, δύο μονάδες (μονάδα καθαρισμού των υδάτων και εκσυγχρονισμένη ιατρική μονάδα), χρηματοδοτούμενες από την προπαρασκευαστική ενέργεια του 2008 για μηχανισμό ταχείας αντίδρασης της ΕΕ,

               Ζ.

               λαμβάνοντας υπόψη ότι τα διδάγματα που αντλήθηκαν από πρόσφατες κρίσεις εξακολουθούν να καταδεικνύουν την ανάγκη να βελτιωθεί η ανταπόκριση της ΕΕ σε καταστροφές από πλευράς αποτελεσματικότητας, συντονισμού και ορατότητας, και ότι οι καταστροφές αυτές έχουν για μια ακόμη φορά αναδείξει την ανάγκη να συγκροτηθεί ενωσιακός μηχανισμός ταχείας αντίδρασης (ευρωπαϊκή δύναμη πολιτικής προστασίας),

               Η.

               λαμβάνοντας υπόψη ότι η ικανότητα της ΕΕ να προστατεύει τη ζωή και την περιουσία των πολιτών αποτελεί καθοριστικό παράγοντα για την αξιοπιστία της,

               1.

               απευθύνει στο Συμβούλιο τις ακόλουθες συστάσεις:

                           α)

                           αναγνωρίζει ότι η συμπερίληψη της πολιτικής προστασίας και της ανθρωπιστικής βοήθειας στο χαρτοφυλάκιο ενός μόνον Επιτρόπου αρμόδιου για την ανθρωπιστική βοήθεια και την αντιμετώπιση κρίσεων δημιουργεί καλύτερες συνέργειες στο πλαίσιο της Επιτροπής και προσδίδει μεγαλύτερη συνοχή στη συνολική αντιμετώπιση των καταστροφών εκ μέρους της ΕΕ·

                           β)

                           ζητεί μεγαλύτερη ολοκλήρωση μεταξύ των μεθοδολογιών εργασίας που εφαρμόζονται στους τομείς της πολιτικής προστασίας και της ανθρωπιστικής βοήθειας στο πλαίσιο της ΓΔ ΕCΗΟ, ενώ θα διαφυλάσσονται παράλληλα τα ειδικά χαρακτηριστικά τους με τη διατήρηση σαφούς διάκρισης και οριοθέτησης των ρόλων τους, προκειμένου να μεγιστοποιούνται οι συνέργειες και οι συμπληρωματικές ενέργειες· ζητεί επίσης το στρατιωτικό και πολιτικό προσωπικό και οι συνεργάτες ανθρωπιστικών οργανώσεων που παρεμβαίνουν σε περιπτώσεις καταστροφών και επιχειρήσεις ανθρωπιστικής βοήθειας να ενεργούν σύμφωνα με τις αρχές της ουδετερότητας, της ανεξαρτησίας και της αμεροληψίας·

                           γ)

                           επαναλαμβάνει ότι η χρήση πόρων πολιτικής προστασίας, όταν αναπτύσσονται σε οποιαδήποτε ανθρωπιστική κρίση, πρέπει να προσανατολίζεται ανάλογα με τις ανάγκες και να είναι συμπληρωματική και συνεκτική σε σχέση με την ανθρωπιστική βοήθεια, σύμφωνα με την ευρωπαϊκή κοινή αντίληψη για την ανθρωπιστική βοήθεια και τις κατευθυντήριες γραμμές των Ηνωμένων Εθνών (κατευθυντήριες γραμμές του Όσλο), προκειμένου να διασφαλίζεται ο σεβασμός των ανθρωπιστικών αρχών της ουδετερότητας, του ανθρωπισμού, της αμεροληψίας και της ανεξαρτησίας·

                           δ)

                           εμμένει στην άποψη ότι η βοήθεια της ΕΕ σε περίπτωση φυσικών ή ανθρωπογενών καταστροφών πρέπει να στοχεύει, όποτε τούτο είναι εφικτό, στην ενίσχυση της τοπικής οικονομίας, λ.χ. με την αγορά τροφίμων που παράγονται σε τοπικό ή περιφερειακό επίπεδο καθώς και με την παροχή των απαραίτητων υλικών στους γεωργούς προκειμένου να αναζωογονηθεί η αγροτική οικονομία·

                           ε)

                           καλεί το Συμβούλιο και την Επιτροπή να διευκρινίσουν τις ρυθμίσεις για τη συνεργασία και το συντονισμό μεταξύ της Ευρωπαϊκής Υπηρεσίας Εξωτερικής Δράσης (ΕΥΕΔ) και της Επιτροπής για τη διαχείριση της αντιμετώπισης εκτεταμένων καταστροφών εκτός της επικράτειας της Ευρωπαϊκής Ένωσης·

                           στ)

                           συνιστά να αναλαμβάνονται προσπάθειες συντονισμού σε τοπικό επίπεδο, σε συνεργασία με την εθνική κυβέρνηση του πληττόμενου κράτους, χρησιμοποιώντας εκπροσώπους της ΕΕ και των κρατών μελών για να διασφαλίζεται η στοχοθετημένη και αποτελεσματική παρέμβαση στις πληττόμενες περιοχές·

                           ζ)

                           προτρέπει το Συμβούλιο να ενισχύσει την ικανότητα αντιμετώπισης των καταστροφών της ΕΕ ως ύψιστη προτεραιότητα, ιδίως ενόψει των συζητήσεων για τη συγκρότηση μιας δύναμης πολιτικής προστασίας της ΕΕ, και να ανταποκριθεί στα επανειλημμένα αιτήματα του Ευρωπαϊκού Κοινοβουλίου να εφαρμοστούν οι προτάσεις που υποβλήθηκαν στην έκθεση Barnier το 2006·

                           η)

                           ζητεί να συσταθεί πάραυτα μια Δύναμη Πολιτικής Προστασίας της ΕΕ που θα πρέπει να είναι επαρκώς εξοπλισμένη με τους απαιτούμενους τεχνολογικούς και τεχνικούς πόρους·

                           θ)

                           ζητεί επίσης, στο πλαίσιο των επιχειρήσεων μετά από μια φυσική καταστροφή, καλύτερο συντονισμό μεταξύ των ανθρωπιστικών οργανώσεων και των μηχανισμών πολιτικής προστασίας των κρατών μελών και της ΓΔ ΕCΗΟ και οιασδήποτε μελλοντικής Ευρωπαϊκής Δύναμης Πολιτικής Προστασίας·

                           ι)

                           προτρέπει την Επιτροπή να καταρτίσει προγράμματα με εθνικές κυβερνήσεις, τοπικές αρχές και οργανώσεις της κοινωνίας των πολιτών στις δικαιούχους χώρες όσον αφορά την πρόληψη καταστροφών και την ικανότητα διαχείρισης των κρίσεων σε κοινοτικό επίπεδο·

                           ια)

                           ενθαρρύνει το Συμβούλιο να θεσπίσει, σύμφωνα με τη συνήθη νομοθετική διαδικασία, μέτρα (που θα προτείνει η Επιτροπή) για τη βελτίωση της προβλεψιμότητας και της ικανότητας μακροπρόθεσμου σχεδιασμού του υφιστάμενου μηχανισμού πολιτικής προστασίας της ΕΕ, που βασίζεται προς το παρόν σε ειδικές και εθελούσιες συνεισφορές των κρατών μελών· προτείνει να περιλαμβάνουν τα μέτρα αυτά ρυθμίσεις που έχουν δοκιμαστεί στο πλαίσιο της Προπαρασκευαστικής Δράσης της ΕΕ, συμπεριλαμβανομένων μηχανισμών σε επίπεδο ΕΕ, της εθελούσιας συγκέντρωσης πόρων, της χαρτογράφησης του υφιστάμενου δυναμικού, του προσδιορισμού σεναρίων και της ανάπτυξης περαιτέρω δραστηριοτήτων κατάρτισης·

                           ιβ)

                           ζητεί επίσης να καταρτίζονται ρεαλιστικοί προϋπολογισμοί στους οποίους θα διατίθενται οι πιστώσεις για φυσικές καταστροφές ή για ανθρωπιστική δράση με βάση τις εμπειρίες που έχουν αποκτηθεί από τις δαπάνες προηγούμενων ετών·

                           ιγ)

                           πιστεύει ότι η δύναμη πολιτικής προστασίας της ΕΕ θα πρέπει να βασίζεται στο μηχανισμό πολιτικής προστασίας της ΕΕ, να βελτιστοποιεί τα διαθέσιμα εργαλεία που θα αποκτήσουν μεγαλύτερη αποτελεσματικότητα και ορατότητα και να εξασφαλίζει την εθελούσια συγκέντρωση των υφιστάμενων πόρων υλικοτεχνικής μέριμνας και των ανθρώπινων πόρων τόσο για την εκπαίδευση στο θέμα της αντιμετώπισης των καταστροφών όσο και για τη διαχείριση των καταστροφών, με την ανάπτυξη των πρωτοβουλιών που ανελήφθησαν στο πλαίσιο προπαρασκευαστικών ενεργειών, και να μπορεί να εξασφαλίσει αρχική βοήθεια εντός 24 ωρών από τη στιγμή που σημειώνεται μια καταστροφή·

                           ιδ)

                           συνιστά η πολιτική προστασία της ΕΕ να υπακούει στις ακόλουθες αρχές:

                                       —

                                       να βασίζεται σε αξιολόγηση των αναγκών με τη συμμετοχή όλων των ανθρωπιστικών παραγόντων,

                                       —

                                       να είναι μη στρατιωτικού χαρακτήρα,

                                       —

                                       να λειτουργεί υπό τη σημαία της ΕΕ,

                                       —

                                       να σέβεται το διεθνές ανθρωπιστικό δίκαιο,

                                       —

                                       να τηρεί τον εθελούσιο χαρακτήρα της συμμετοχής των κρατών μελών στις σχεδιαζόμενες ρυθμίσεις,

                                       —

                                       να βασίζεται στην αρχή του επιμερισμού των βαρών,

                                       —

                                       να δέχεται συνεισφορές τρίτων χωρών,

                                       —

                                       να αναγνωρίζει το γενικότερο ρόλο των Ηνωμένων Εθνών κατά το συντονισμό της διεθνούς βοήθειας εκτός της επικράτειας της Ευρωπαϊκής Ένωσης,

                                       —

                                       να οργανώνεται σε προληπτική βάση σύμφωνα με ειδικά σενάρια·

                           ιε)

                           θεωρεί ότι, όσον αφορά ειδικότερα τις επιχειρήσεις ανθρωπιστικής βοήθειας, και με βάση τα διδάγματα που έχουν αντληθεί από τις παρεμβάσεις στην Αϊτή και το Πακιστάν, η ΕΕ θα πρέπει, κατά το δυνατόν, να αναπτύσσει δράσεις υπό την αιγίδα και το συντονισμό των Ηνωμένων Εθνών, εστιάζοντας τους τομείς στους οποίους η παρέμβασή της μπορεί να προσδώσει μεγαλύτερη προστιθέμενη αξία·

                           ιστ)

                           πιστεύει ότι η Ευρωπαϊκή Δύναμη Πολιτικής Προστασίας θα μπορούσε να βασίζεται σε δέσμευση ορισμένων κρατών μελών να διαθέτουν εθελοντικά προκαθορισμένες μονάδες πολιτικής προστασίας που θα είναι έτοιμες να παρέμβουν πάραυτα σε επιχειρήσεις της ΕΕ συντονισμένες από το Κέντρο Παρακολούθησης και Πληροφόρησης (ΜΙC), ότι οι περισσότερες από τις μονάδες αυτές, που ήδη διατίθενται σε εθνικό επίπεδο και συνεπώς δεν θα συνεπάγονται σημαντικές πρόσθετες δαπάνες, θα παραμείνουν υπό τον έλεγχό τους και ότι η χρήση των μονάδων αυτών που θα βρίσκονται σε κατάσταση ετοιμότητας θα αποτελεί τον πυρήνα του συστήματος πολιτικής προστασίας της ΕΕ για την αντιμετώπιση καταστροφών εντός και εκτός ΕΕ·

                           ιζ)

                           εκτιμά ότι συμπληρωματικές μονάδες πολιτικής προστασίας θα μπορούν να χρηματοδοτούνται από την ΕΕ για ορισμένες ειδικές ανάγκες σε περιπτώσεις που έχουν εντοπισθεί κενά και όποτε αναμένεται ότι η δράση σε ευρωπαϊκό επίπεδο θα συμβάλει σε προστιθέμενη αξία, και τονίζει πόσο σημαντικό είναι να αυξηθεί η χρηματοδότηση για τις μεταφορές και την ανάπτυξη μονάδων μεταφοράς σε κατάσταση ετοιμότητας·

                           ιη)

                           υπογραμμίζει την ανάγκη να αναπτυχθεί μία περιεκτική και προορατική προσέγγιση ως απάντηση στις καταστροφές, η οποία θα συντονίζει τα διάφορα μέσα δράσης που είναι διαθέσιμα στην Ένωση και τα κράτη μέλη της, όπως διαχείριση κρίσεων (στρατιωτικής και μη στρατιωτικής φύσεως), οικονομική βοήθεια και ανάπτυξη ή κοινωνικές και περιβαλλοντικές πολιτικές· εκτιμά, στο πλαίσιο αυτό, ότι θα πρέπει να υπάρξει αποτελεσματικότερη διαχείριση της μετάβασης από τη φάση της αντιμετώπισης των καταστροφών στη φάση της ανοικοδόμησης μετά την καταστροφή· υπενθυμίζει την πρόταση για τη δημιουργία Ευρωπαϊκού Εθελοντικού Σώματος Ανθρωπιστικής Βοήθειας σύμφωνα με τις διατάξεις της Συνθήκης της Λισαβόνας (άρθρο 214, παράγραφος 5) και, ενόψει του Ευρωπαϊκού Έτους Εθελοντισμού 2011, ενθαρρύνει την Επιτροπή και το Συμβούλιο να εργασθούν από κοινού με το Ευρωπαϊκό Κοινοβούλιο το συντομότερο για τις διατάξεις και τις διαδικασίες όσον αφορά τη λειτουργία του εν λόγω σώματος, ειδικότερα υπό το φως παρόμοιων πρωτοβουλιών που έχουν αναληφθεί από ορισμένα κράτη μέλη·

                           ιθ)

                           υπενθυμίζει στο Συμβούλιο ότι η χρήση στρατιωτικών πόρων και ικανοτήτων για την αντιμετώπιση καταστροφών, ιδίως για τη στήριξη επιχειρήσεων ανθρωπιστικής βοήθειας στους τομείς της υλικοτεχνικής μέριμνας, των μεταφορών και των υποδομών, πρέπει να αποτελεί εξαίρεση, να χρησιμοποιείται ως έσχατη λύση και πάντοτε σύμφωνα με ισχύουσες συμφωνίες, όπως είναι η Ευρωπαϊκή Αντίληψη για την Ανθρωπιστική Βοήθεια και οι κατευθυντήριες γραμμές του Όσλο για τη χρήση στρατιωτικών και πολιτικών μέσων άμυνας για την αρωγή σε διεθνείς καταστροφές·

                           κ)

                           αναγνωρίζει ότι η χρήση στρατιωτικών μέσων και μηχανισμών πολιτικής άμυνας για την ανακούφιση σε περιπτώσεις καταστροφών θα πρέπει να είναι η έσχατη λύση, σύμφωνα με την Ευρωπαϊκή Συναίνεση για την Ανθρωπιστική Βοήθεια και τις κατευθυντήριες γραμμές του Όσλο· υπενθυμίζει ότι τα στρατιωτικά μέσα συχνά αποτελούν σημαντική συμβολή στη δυνατότητα αντίδρασης σε καταστάσεις καταστροφών, από κοινού με την πολιτική προστασία και την ανθρωπιστική βοήθεια, και σημειώνει ότι τα στρατιωτικά μέσα μπορούν να είναι αναγκαία για την κάλυψη κρίσιμων ελλείψεων σε δυναμικό (ειδικότερα στρατηγικά μέσα αερομεταφοράς, εξειδικευμένα μέσα, βαρέα μηχανήματα και μεταφορές)· υπογραμμίζει, συνεπώς, την ανάγκη να αναπτυχθεί μια ολοκληρωμένη προσέγγιση και να βελτιωθούν οι συνέργειες μεταξύ των στρατιωτικών και μη στρατιωτικών δυνατοτήτων, και να εντοπισθούν περιοχές στις οποίες τα κράτη μέλη μπορούν να συγκεντρώσουν τις προσπάθειες και δυνατότητές τους σε επίπεδο ΕΕ, ώστε να συμβάλουν στην ικανότητα αντίδρασης της ΕΕ σε περιπτώσεις καταστροφών, πράγμα ιδιαίτερα σημαντικό σε ένα δύσκολο οικονομικό κλίμα·

                           κα)

                           τονίζει την ανάγκη να δημιουργηθούν μόνιμα διαθέσιμες ικανότητες μη στρατιωτικού χαρακτήρα στην ΕΕ που θα λειτουργούν ανεξάρτητα από στρατιωτικές δομές και να εντοπιστούν τομείς στους οποίους τα κράτη μέλη μπορούν να συγκεντρώνουν τις προσπάθειες και τις ικανότητές τους σε επίπεδο ΕΕ προς το σκοπό αυτό·

                           κβ)

                           προτρέπει το Συμβούλιο και την Επιτροπή να συνεργαστούν για την εφαρμογή σχεδίου δράσης προβολής που θα πρέπει να περιλαμβάνει συγκεκριμένα μέτρα για να αυξηθεί η ορατότητα της αντιμετώπισης καταστροφών εκ μέρους της ΕΕ·

                           κγ)

                           ενθαρρύνει τη χρήση του Παγκόσμιου Συστήματος Εποπτείας για το Περιβάλλον και την Ασφάλεια (GΜΕS) ώστε να εποπτεύει διαρκώς δυνητικές περιοχές κρίσης, επιτρέποντας να υπάρχει καλύτερη ετοιμότητα με την αποστολή ανθρωπιστικής στήριξης, και τονίζει τη ζωτική σπουδαιότητα της θέσπισης μηχανισμού παρακολούθησης των προσπαθειών της ΕΕ και αξιολόγησης της χρησιμοποιούμενης βοήθειας·

                           κδ)

                           ενθαρρύνει την κατάρτιση προϋπολογισμών για την έρευνα και την ανάπτυξη βιομηχανικών ικανοτήτων (για παράδειγμα, δορυφορικές εικόνες στο πλαίσιο του προγράμματος GΜΕS) για τη βελτίωση των φάσεων διαχείρισης καταστροφών·

                           κε)

                           καλεί το Συμβούλιο να λάβει υπόψη τις προαναφερθείσες συστάσεις κατά την εξέταση και τη συναγωγή συμπερασμάτων σχετικά με την ανακοίνωση της Επιτροπής για την ενίσχυση της ικανότητας της Ευρωπαϊκής Ένωσης για την αντιμετώπιση καταστροφών, που έχει εξαγγείλει για το προσεχές μέλλον η Επιτροπή·

               2.

               αναθέτει στον Πρόεδρό του να διαβιβάσει την παρούσα σύσταση στο Συμβούλιο και, για ενημέρωση, στην Επιτροπή.

      (1)  ΕΕ C 286 Ε, 27.11.2009, σ. 15.

      (2)  Κείμενα που εγκρίθηκαν, P7_TA(2010)0015.


Avis juridique important

|

31994H0007

94/7/ΕΚ: Σύσταση του Συμβουλίου της 22ας Δεκεμβρίου 1993 για τους γενικούς προσανατολισμούς των οικονομικών πολιτικών των κρατών μελών και της Κοινότητας

Επίσημη Εφημερίδα αριθ. L 007 της 11/01/1994 σ. 0009 - 0012

ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1993 για τους γενικούς προσανατολισμούς των οικονομικών πολιτικών των κρατών μελών και της Κοινότητας (94/7/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 παράγραφος 2,  τη σύσταση της Επιτροπής,  τα συμπεράσματα του Ευρωπαϊκού Συμβουλίου της 10ης και 11ης Δεκεμβρίου 1993,  ΣΥΝΙΣΤΑ:  Το άρθρο 103 της συνθήκης αποτελεί το πλαίσιο για το συντονισμό των οικονομικών πολιτικών κατά τη διάρκεια του δευτέρου σταδίου της πορείας προς την Οικονομική και Νομισματική Ένωση. Οι προσανατολισμοί οικονομικής πολιτικής που θα υιοθετηθούν σύμφωνα με  το εν λόγω άρθρο, θα λειτουργήσουν ως βάση αναφοράς για την άσκηση της οικονομικής πολιτικής τόσο σε επίπεδο Κοινότητας όσο και στο επίπεδο των μεμονωμένων κρατών μελών.  Κυριότεροι στόχοι Υπάρχουν ενδείξεις ότι η ύφεση στην Ευρωπαϊκή Ένωση έχει φθάσει στο κατώτερο σημείο της. Οι δείκτες της παραγωγής και διάφορες έρευνες επιχειρήσεων σε ορισμένες χώρες δείχνουν ενίσχυση της εμπιστοσύνης και βελτίωση των προοπτικών. Τα μακροπρόθεσμα  επιτόκια έχουν μειωθεί σημαντικά και οι περισσότερες ευρωπαϊκές κεντρικές τράπεζες έχουν μειώσει τα βασικά επιτόκιά τους. Εντούτοις, η ανεργία εξακολουθεί να αυξάνεται στα περισσότερα κράτη μέλη. Μ' αυτά τα δεδομένα, οι βασικές κατευθύνσεις των  οικονομικών πολιτικών για το 1994 θα πρέπει να αποσκοπούν κατά προτεραιότητα στην επάνοδο σε μια σταθερή και διαρκή, μη πληθωριστική οικονομική ανάπτυξη.  Κατά συνέπεια, η Κοινότητα θα πρέπει να θέσει ως βραχυπρόθεσμο στόχο την αναστροφή της τάσης ανεργίας και συνέχεια, πριν από το τέλος του αιώνα, τη σημαντική μείωση του αριθμού των ανέργων που ανέρχονται σήμερα στο απαράδεκτο επίπεδο των 17  εκατομμυρίων. Ο περιορισμός της ανεργίας είναι απαραίτητος για να αμβλυνθούν οι αρνητικές οικονομικές και κοινωνικές επιπτώσεις που προκαλεί αυτή η σπατάλη ανθρώπινων πόρων. Οι υψηλότεροι ρυθμοί δημιουργίας θέσεων απασχόλησης είναι επίσης απαραίτητοι  για την εγκαθίδρυση μιας πιο ενεργού κοινωνίας όπου θα δίνεται η δυνατότητα ένταξης στην παραγωγική διαδικασία σε όλους εκείνους που το επιθυμούν και όπου θα έχει περιοριστεί σημαντικά η επιρροή των παραγόντων που οδηγούν στον κοινωνικό αποκλεισμό.  Αυτός ο στόχος σχετικά με την απασχόληση θα πρέπει να επιτευχθεί στο πλαίσιο μιας μη πληθωριστικής, ισχυρής ανάπτυξης η οποία θα δημιουργεί θέσεις απασχόλησης, θα είναι μεγάλης χρονικής διάρκειας και θα σέβεται το περιβάλλον. Η επίτευξη υψηλότερων  αναπτυξιακών ρυθμών είναι ουσιαστικής σημασίας, όχι μόνο για τη δημιουργία θέσεων απασχόλησης αλλά και για να δοθεί στην Κοινότητα η δυνατότητα να αποκομίσει τα οφέλη από την εσωτερική αγορά, να βελτιώσει την οικονομική και κοινωνική της συνοχή και να  ανταποκριθεί στις συνεχώς μεγαλύτερες δεσμεύσεις της ως προς τον υπόλοιπο κόσμο. Εφόσον η ανάπτυξη δεν μπορεί να προκληθεί με τεχνητό τρόπο, πρέπει να προκληθεί κυρίως από τις δυνάμεις της αγοράς, καθώς και από το δυναμικό της εσωτερικής αγοράς, η οποία  ανοίγεται στον υπόλοιπο κόσμο. Στα πλαίσια αυτά, η ολοκλήρωση των διαπραγματεύσεων της GATT σε μια συνολική, μακροπρόθεσμα βιώσιμη και ισορροπημένη βάση και το άνοιγμα της Κοινότητας σε νέες αγορές μπορούν να διαδραματίσουν αποφασιστικό ρόλο.  Για να επιτευχθεί υψηλότερος ρυθμός οικονομικής ανάπτυξης πρέπει επίσης να ενισχυθεί η διαδικασία οικονομικής σύγκλισης μεταξύ των κρατών μελών. Με τη σύγκλιση θα συγκεντρωθούν οι προϋποθέσεις για υψηλότερους ρυθμούς δημιουργίας θέσεων απασχόλησης, ενώ  παράλληλα θα δοθεί η δυνατότητα στην Κοινότητα να αποκομίσει όλα τα οφέλη από την εσωτερική αγορά. Επίσης, θα καταστεί δυνατή η επιτυχής μετάβαση στην ΟΝΕ.  Έργο των υπεύθυνων για τη χάραξη της πολιτικής στον τομέα αυτό είναι να δοθεί στις δυνάμεις της αγοράς η δυνατότητα να αναπτύξουν ολόκληρο το δυναμικό τους μέσω:  i) της εξασφάλισης ενός σταθερού και συνεκτικού μακροοικονομικού πλαισίου,  ii) της εξάλειψης των μικροοικονομικών και μακροοικονομικών εμποδίων που τίθενται στην αναπτυξιακή διαδικασία.  Στην παρούσα κατάσταση η πρόκληση είναι διττή. Κατά πρώτο λόγο, πρέπει να αναληφθούν αποφασιστικές προσπάθειες για να βελτιωθούν οι προϋποθέσεις της ανάπτυξης κατά τρόπο συμβατό με τη δέσμευση για δημιουργία πολυάριθμων θέσεων απασχόλησης σε  μεσοπρόθεσμη βάση. Κατά δεύτερο λόγο, να δημιουργηθούν οι οικονομικές και κοινωνικές προϋποθέσεις που θα επιτρέψουν, σε μεσοπρόθεσμη και μακροπρόθεσμη βάση, την επίτευξη ισχυρότερης, σταθερής και διαρκούς ανάπτυξης η οποία παράλληλα θα προκαλέσει αύξηση  των θέσεων απασχόλησης.  Για να κινηθεί η διαδικασία ανάκαμψης πρέπει να αποκατασταθεί η εμπιστοσύνη, πράγμα που απαιτεί την επανεξισορρόπηση της σημερινής σύνθεσης των μακροοικονομικών πολιτικών σε συνδυασμό με τη λήψη αξιόπιστων διαρθρωτικών μέτρων. Όσο πιο γρήγορα  ενσωματωθεί ο στόχος της σταθερότητας τιμών στις τρέχουσες και αναμενόμενες δημοσιονομικές και εισοδηματικές τάσεις, τόσο πιο γρήγορα θα καταστεί δυνατή η περαιτέρω ουσιαστική και σε υγιή βάση μείωση των επιτοκίων, διότι η μείωση των επιτοκίων, σε υγιή  βάση, θα αποτελούσε κεφαλαιώδες στοιχείο για τη βελτίωση των βραχυπρόθεσμων προοπτικών στην Κοινότητα. Πάντως, λαμβανομένης υπόψη της σοβαρότητας της παρούσας κατάστασης και της έκτασης της δημοσιονομικής προσαρμογής που πρέπει να πραγματοποιηθεί σε  πολλές χώρες, υπάρχει σοβαρό ενδεχόμενο να κινηθεί η ανάκαμψη με μέτριους και διστακτικούς ρυθμούς. Ως εκ τούτου, η πλήρης υλοποίηση των πρωτοβουλιών που αποφασίσθηκαν στα Ευρωπαϊκά Συμβούλια του Εδιμβούργου και της Κοπεγχάγης είναι κεφαλαιώδους  σημασίας.  Σε μεσοπρόθεσμη βάση, οι ακολουθούμενες πολιτικές και η συμπεριφορά των οικονομικών φορέων πρέπει να συμβαδίζουν με το στόχο της σταθερότητας. Πρέπει επίσης να συμβάλλουν στο να εξαλειφθούν τα στοιχεία ακαμψίας και να ανακοπεί η επιζήμια συρρίκνωση της  εθνικής αποταμίευσης λόγω των υψηλών δημοσιονομικών ελλειμμάτων. Με τον τρόπο αυτό θα βελτιωθούν οι συνθήκες για επενδύσεις και θα ενισχυθεί το αναπτυξιακό δυναμικό της Κοινότητας ούτως ώστε να καταστεί δυνατή η επίτευξη ισχυρότερης και μακροχρόνιας  οικονομικής ανάπτυξης, η οποία θα δημιουργεί περισσότερες θέσεις απασχόλησης.  Προσανατολισμοί των οικονομικών πολιτικών Για να δημιουργηθούν οι συνθήκες επίτευξης των οικονομικών στόχων της Κοινότητας, ιδίως δε της αύξησης της απασχόλησης και του περιορισμού της ανεργίας, το Συμβούλιο υιοθετεί τους ακόλουθους γενικούς προσανατολισμούς οικονομικής πολιτικής:  Σταθερότητα τιμών και συναλλαγματικών ισοτιμιών Στόχος της Κοινότητας πρέπει να είναι η διατήρηση σταθερού μακροοικονομικού πλαισίου. Μέχρι το 1996 η Κοινότητα θα πρέπει να έχει επιτύχει στα περισσότερα κράτη μέλη ετήσιο δείκτη πληθωρισμού ο οποίος δεν θα υπερβαίνει το 2 έως 3 % ως ενδιάμεσο στάδιο  προς τη σταθερότητα των τιμών στην Κοινότητα.  Για να γίνει αυτό πρέπει όλες οι πολιτικές και οι συμπεριφορές να συμβαδίζουν τον προαναφερθέντα στόχο. Όσα κράτη μέλη έχουν ήδη επιτύχει αυτό στο επίπεδο πληθωρισμού θα πρέπει να εξασφαλίσουν ότι τα μέτρα οικονομικής πολιτικής δεν αντιβαίνουν στη  διατήρησή του. Τα υπόλοιπα κράτη μέλη πρέπει να αναλάβουν αποφασιστικές πρωτοβουλίες που να αποτελούν τη βάση για χαμηλότερα βραχυπρόθεσμα και μακροπρόθεσμα επιτόκια, όπως πρωτοβουλίες σε θέματα δημοσιονομικής εξυγίανσης, εξέλιξης των μισθών και  πληθωριστικών τιμών στον τομέα των υπηρεσιών.  Αν τα μέτρα αυτά εφαρμοστούν με την απαιτούμενη ταχύτητα, θα συγκεντρωθούν οι προϋποθέσεις ώστε τόσο τα ονομαστικά όσο και τα πραγματικά επιτόκια να μπορούν να μειωθούν παράλληλα με τη μείωση των πληθωριστικών προσδοκιών. Η εγκαθίδρυση του Ευρωπαϊκού  Νομισματικού Ινστιτούτου θα αποτελέσει πρόσθετο παράγοντα σταθερότητας και συνεργασίας λόγω του σημαντικού ρόλου του για την ενίσχυση των μηχανισμών συντονισμού των νομισματικών πολιτικών των κρατών μελών, καθώς και για την παρακολούθηση της λειτουργίας  του Ευρωπαϊκού Νομισματικού Συστήματος.  Ο υψηλός βαθμός ολοκλήρωσης και η αξιοποίηση των ωφελημάτων της εσωτερικής αγοράς καθιστούν απαραίτητη τη συνέχιση των προσπαθειών της Κοινότητας για σταθερότητα των συναλλαγματικών ισοτιμιών με βάση κοινές προσπάθειες για την επίτευξη σύγκλισης και τη  δημιουργία υγιών θεμελιωδών οικονομικών μεγεθών σε όλα τα κράτη μέλη της Κοινότητας.  Η Κοινότητα επιβεβαιώνει εκ νέου τη δέσμευσή της για την πορεία και το χρονοδιάγραμμα της ΟΝΕ, όπως ορίστηκαν στη συνθήκη για την Ευρωπαϊκή Ένωση. Για το σκοπό αυτό θα εντείνει τις προσπάθειές της για την επίτευξη της οικονομικής σύγκλισης.  Εξυγίανση της δημοσιονομικής κατάστασης Για να αποκατασταθεί η εμπιστοσύνη πρέπει τα κράτη μέλη να αποφύγουν οποιαδήποτε περαιτέρω επιδείνωση της δημοσιονομικής τους κατάστασης το 1994 και να ετοιμαστούν ώστε να συνεχιστεί η διαδικασία μείωσης των δημοσιονομικών ελλειμμάτων. Η άμεση και  αποφασιστική επιδίωξη της διαδικασίας εξυγίανσης θα αποδειχθεί επωφελής για την αποκατάσταση της εμπιστοσύνης σε εκείνα τα κράτη μέλη που αντιμετωπίζουν τα πιο ανησυχητικά δημοσιονομικά προβλήματα. Αυτό ισχύει ιδιαίτερα για τα κράτη μέλη με πολύ υψηλό  και συνεχώς αυξανόμενο ποσοστό δημοσίου χρέους. Η διαδικασία δημοσιονομικής σταθεροποίησης θα πρέπει επίσης να ενταθεί και σε εκείνα τα κράτη μέλη τα οποία αντιμετωπίζουν μεγάλα δημόσια ελλείμματα και στα οποία αναμένεται ότι το 1994 θα επικρατήσουν  σχετικά ευνοϊκές οικονομικές συνθήκες. Τα άλλα κράτη μέλη θα πρέπει να ασκήσουν αυστηρό δημοσιονομικό έλεγχο κατά το 1994, η έμφαση όμως θα πρέπει να δοθεί κυρίως στην εφαρμογή αξιόπιστων στρατηγικών για τη μεσοπρόθεσμη σταθεροποίηση που θα συνοδεύονται  από την εξαγγελία μέτρων που θα τεθούν σε εφαρμογή μελλοντικά καθώς θα ισχυροποιείται η ανάκαμψη. Στο κοινοτικό επίπεδο, οι περιορισμοί των δαπανών και των εσόδων που συμφωνήθηκαν στο Ευρωπαϊκό Συμβούλιο του Εδιμβούργου πρέπει να γίνουν σεβαστοί.  Το 1995 τα κράτη μέλη θα πρέπει να συνεχίσουν τις προσπάθειές τους να επαναφέρουν τη δημοσιονομική τους κατάσταση σε ανεκτά επίπεδα. Με βάση τους αναμενόμενους αναπτυξιακούς ρυθμούς για τα επόμενα έτη, αυτό σημαίνει την ανάληψη πρωτοβουλιών για τον  περιορισμό των δημοσιονομικών ελλειμμάτων στα επίπεδα αναφοράς που ορίζονται στη συνθήκη για την Ευρωπαϊκή Ένωση (3 % του ΑΕΠ). Τα περισσότερα κράτη μέλη έχουν δυνατότητες να πετύχουν το στόχο αυτό μέχρι το 1996, ενώ για τα υπόλοιπα απαιτείται  περισσότερος χρόνος. Οι πρωτουβουλίες αυτές θα συμβάλουν στην ικανοποίηση του κριτηρίου περί δημοσίου χρέους που προβλέπεται στη συνθήκη.  Στο πλαίσιο των μέτρων που θα ληφθούν για τη δημοσιονομική εξυγίανση πρέπει να δοθεί προτεραιότητα στον περιορισμό των τρεχουσών δαπανών και στην αποτελεσματικότερη λειτουργία του φορολογικού συστήματος, π.χ. με την ενίσχυση των μέτρων για την  καταπολέμηση της φοροδιαφυγής. Όλα τα κράτη μέλη οφείλουν να αναπροσανατολίσουν τις δημόσιες δαπάνες τους προς περισσότερο παραγωγικές δραστηριότητες και ιδιαίτερα προς την κατεύθυνση της αύξησης των επενδύσεων.  Μακροπρόθεσμα, οι δημοσιονομικές πολιτικές των κρατών μελών θα προσανατολιστούν προς την επίτευξη υψηλότερων δεικτών εθνικής αποταμίευσης και επένδυσης. Αυτό συνεπάγεται ακόμη χαμηλότερα δημοσιονομικά ελλείμματα (ίσως, σε μηδενικά σχεδόν επίπεδα μέχρι  το 2000).  Δημιουργία περισσότερων θέσεων απασχόλησης Τα κράτη μέλη και η Κοινότητα θα πρέπει να αναλάβουν αποφασιστικές ενέργειες προκειμένου να βελτιωθεί η λειτουργία των οικονομιών τους. Ειδικότερα, οι ενέργειες αυτές θα αποσκοπούν στη βελτίωση της ανταγωνιστικότητας και του δυναμικού της Κοινότητας για  δημιουργία θέσεων απασχόλησης.  Λόγω των θεσμικών, νομοθετικών ή συμβατικών ιδιαιτεροτήτων κάθε κράτους μέλους, η δράση της Κοινότητας πρέπει να επικεντρωθεί στον καθορισμό στόχων αφήνοντας στα κράτη μέλη την επιλογή των κατάλληλων μέσων εντός ενός γενικού πλαισίου συμφωνηθέντος από  κοινού. Στα πλαίσια αυτά, το Συμβούλιο θεωρεί ότι για να ενισχυθεί η ικανότητα της ευρωπαϊκής οικονομίας να δημιουργήσει θέσεις απασχόλησης, τα κράτη μέλη θα πρέπει να εμπνευσθούν από τις προτάσεις της Λευκής Βίβλου της Επιτροπής.  Μισθοί, επενδύσεις και απασχόληση Τα κράτη μέλη θέτουν ως στόχο τη σημαντική αύξηση του ποσοστού του ΑΕΠ τους που αντιστοιχεί σε επενδύσεις. Η υλοποίηση του στόχου αυτού επιβάλλεται ώστε αν αυξηθούν οι δυνατότητες βιώσιμης και μη πληθωριστικής ανάπτυξης της ευρωπαϊκής οικονομίας σε  μεσοπρόθεσμη και μακροπρόθεσμη βάση. Εξάλλου, η ανάκαμψη των ιδιωτικών επενδύσεων θα συμβάλει βραχυπρόθεσμα στην τόνωση της ζήτησης.  Η ανάκαμψη των επενδύσεων θα είναι δυνατή εάν η κοινωνία είναι έτοιμη να καταβάλει σήμερα τις προσπάθειες εκείνες που θα προσφέρουν αύριο περισσότερη ευημερία και θέσεις απασχόλησης. Τούτο προϋποθέτει, μεταξύ άλλων, μια εξέλιξη των μισθών που να είναι  συμβατή με τη βελτίωση της αποδοτικότητας των επενδύσεων και της ανταγωνιστικότητας των ευρωπαϊκών επιχειρήσεων στις παγκόσμιες αγορές. Η διαδικασία αυτή θα διευκολύνει επίσης τη δημιουργία θέσεων απασχόλησης στο άμεσο μέλλον.  Βραχυπρόθεσμα, η ανάγκη δημιουργίας νέων θέσων απασχόλησης δεν θα επιτρέψει την αύξηση των πραγματικών μισθών στις περισσότερες χώρες και ενδέχεται να οδηγήσει, σε ορισμένους τομείς της οικονομίας, σε μείωση των πραγματικών μισθών. Ωστόσο, η εξέλιξη των  μισθών θα παρουσιάσει την πρέπουσα διαφοροποίηση ανάλογα με την κατάσταση στις χώρες μέλη, τους κλάδους της οικονομίας και τις επιχειρήσεις καθώς και τα επαγγελματικά προσόντα και την επαγγελματική πείρα.  Για το σκοπό αυτό, οι κυβερνήσεις και οι κοινωνικοί εταίροι θα χρησιμοποιήσουν όλα τα μέσα που θέτουν στη διάθεσή τους οι εθνικές διαδικασίες ώστε να εξασφαλιστεί ότι η εξέλιξη των μισθών στην χώρα τους θα προσαρμόζεται γρήγορα στο στόχο του  πληθωρισμού.  Σημαντική επίσης είναι η περιοριστική μισθολογική πολιτική στο δημόσιο τομέα, αφενός μεν για να ανακουφιστούν τα δημόσια οικονομικά και αν επιταχυνθεί η προώθηση των ιδιωτικών επενδύσεων, αφετέρου δε για να δοθεί το παράδειγμα στον ιδιωτικό τομέα.  Με τη διεξαγωγή διαπραγματεύσεων κατά τρόπο αποκεντρωμένο (σε επίπεδο οικονομικού κλάδου ή επιχείρησης), είναι δυνατόν να εισαχθούν λύσεις που να επιτρέπουν την προώθηση νέων μορφών οργάνωσης της εργασίας σε υγιή οικονομική βάση.  Μείωση του έμμεσου κόστους της εργασίας Στις περιπτώσεις όπου ενδείκνυται, τα κράτη μέλη οφείλουν να εντείνουν τις προσπάθειές τους για μια σημαντική μείωση του έμμεσου κόστους της εργασίας. Τούτο θα επέτρεπε να βελτιωθεί η ισορροπία μεταξύ του κόστους των διαφόρων συντελεστών της παραγωγής.  Χωρίς μια τέτοια επανεξισορρόπηση ο παράγοντας "εργασία", και ιδίως η εργασία χαμηλής ειδίκευσης, θα επιβαρύνεται υπερβολικά.  Η δράση που θα αναληφθεί στον τομέα αυτό θα επιδιώκει ένα διπλό στόχο:  - πρέπει να διευκολύνει τη δημιουργία θέσεων απασχόλησης στον τομέα των υπηρεσιών που ανταποκρίνονται στις νέες ανάγκες της κοινωνίας και των οποίων η ανάπτυξη αποθαρρύνεται σήμερα από το βάρος του έμμεσου κόστους εργασίας,  - σε συνδυασμό με την περιοριστική μισθολογική πολιτική, θα πρέπει επίσης να διασώζει θέσεις απασχόλησης στον τομέα που εκτίθεται στο διεθνή ανταγωνισμό, ανακόπτοντας την αντικατάσταση της εργασίας από το κεφάλαιο και τη μετατόπιση δραστηριοτήτων.  Για να κινηθεί η διαδικασία προς την επιθυμητή κατεύθυνση, τα κράτη μέλη καλούνται να εξετάσουν κατά πόσο η προσαρμογή των τρόπων χρηματοδότησης του εθνικού τους συστήματος κοινωνικής προστασίας, σε συνδυασμό με μέτρα εξυγίανσης, θα μπορούσε να συμβάλει  περισσότερο στην προώθηση της απασχόλησης. Ωστόσο, οι τροποποιήσεις που θα γίνουν στα συστήματα αυτά δεν θα πρέπει να αυξήσουν το χρέος των κρατών μελών. Το θέμα αυτό θα επανεξετασθεί σε κοινοτικό επίπεδο με βάση τις εκθέσεις που τα κράτη μέλη καλούνται  να υποβάλουν. Φορολογικά μέτρα με ενδεχόμενη επίπτωση, μεταξύ άλλων, στο περιβάλλον, θα μπορούσαν να αποτελέσουν ένα από τα μέσα για να αντισταθμιστεί η μείωση των κοινωνικών εισφορών, στο γενικό πλαίσιο της σταθεροποίησης του συνόλου των υποχρεωτικών  κρατήσεων και της μείωσης του φορολογικού βάρους.  Ενεργός πολιτική απασχόλησης Η υλοποίηση του στόχου αυτού θα εξαρτηθεί επίσης από την προσαρμογή των πολιτικών για την απασχόληση στο μεταβαλλόμενο οικονομικό περιβάλλον.  Τα κράτη μέλη καλούνται:  - να βελτιώσουν τα συστήματα εκπαίδευσης και συνεχούς κατάρτισης ούτως ώστε εκείνοι που εμφανίζονται στην αγορά εργασίας να διαθέτουν την ικανότητα επαγγελματικής εξέλιξης και παράλληλα να αποκτήσουν εξειδικεύσεις χρήσιμες για τις επιχειρήσεις,  - να διευκολύνουν την επανένταξη των μακροχρονίως ανέργων στην αγορά εργασίας,  - να βελτιώσουν τη λειτουργία των τοπικών γραφείων ευρέσεως εργασίας,  - να απαλύνουν τα φαινόμενα υπερβολικής δυσκαψίας που εμποδίζουν την αποτελεσματική λειτουργία της αγοράς εργασίας,  - να βελτιώσουν την κινητικότητα της εργασίας,  - να προωθήσουν μέτρα φιλελευθεροποίησης των προστατευόμενων τομέων, συμπεριλαμβανομένου ενδεχομένως του κλάδου των υπηρεσιών.  Ολοκλήρωση της εσωτερικής αγοράς Η ύπαρξη μεγάλης εσωτερικής αγοράς με εξαγωγικό προσανατολισμό αποτελεί μείζον πλεονέκτημα της ευρωπαϊκής οικονομίας, το οποίο πρέπει να χρησιμοποιηθεί πλήρως. Η πλήρης μεταφορά της κοινοτικής νομοθεσίας στο εθνικό δίκαιο, η απλοποίηση και η ελάφρυνση  της νομοθεσίας, η δημιουργία φορολογικού, διοικητικού και οικονομικού περιβάλλοντος ευνοϊκού για τις μικρομεσαίες επιχειρήσεις, η εφαρμογή των κανόνων του ανταγωνισμού και ο έλεγχος των κρατικών ενισχύσεων αποτελούν σημαντικούς παράγοντες για την  ολοκλήρωση της εσωτερικής αγοράς.  Στα ίδια πλαίσια, η αποτελεσματικότητα της αγοράς κεφαλαίων πρέπει να βελτιωθεί προκειμένου να ενθαρρυνθεί η ροή της αποταμίευσης προς παραγωγικές επενδύσεις που δημιουργούν θέσεις εργασίας.  Η υλοποίηση των διευρωπαϊκών δικτύων είναι επίσης ουσιώδες στοιχείο για την αποτελεσματική λειτουργία της εσωτερικής αγοράς και την ενίσχυση της οικονομικής ανταγωνιστικότητας. Το Συμβούλιο θα χρησιμοποιήσει εν προκειμένω ταχέως και πλήρως τις νέες  δυνατότητες που προσφέρει η συνθήκη (άρθρο 129 Β).  Οι προαναφερθέντες προσανατολισμοί οικονομικής πολιτικής θα αποτελέσουν το βασικό στοιχείο αναφοράς όλων των μελλοντικών ενεργειών πολυμερούς εποπτείας. Η υλοποίηση των προσανατολισμών αυτών θα υπόκεινται σε εποπτεία σύμφωνα με τις διαδικασίες που  προβλέπονται από τη συνθήκη. Το Συμβούλιο θα αξιολογήσει επίσης την υλοποίηση αυτών των προσανατολισμών στα πλαίσια της αξιολόγησης των προγραμμάτων σύγκλισης των κρατών μελών.  Βρυξέλλες, 22 Δεκεμβρίου 1993.  Για το Συμβούλιο Ο Πρόεδρος J.-M. DEHOUSSE


title: Σύσταση του Συμβουλίου, της 9ης Ιουλίου 2013 , σχετικά με το εθνικό πρόγραμμα μεταρρυθμίσεων του Λουξεμβούργου για το 2013 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου για την περίοδο 2012-2016

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               C 217/55

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 9ης Ιουλίου 2013
   σχετικά με το εθνικό πρόγραμμα μεταρρυθμίσεων του Λουξεμβούργου για το 2013 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου για την περίοδο 2012-2016
   2013/C 217/14
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 121 παράγραφος 2 και 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Κατόπιν διαβούλευσης με την επιτροπή οικονομικής επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την απασχόληση και την ανάπτυξη, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιοεξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές τους για την απασχόληση.

               (3)

               Στις 29 Ιουνίου 2012, οι αρχηγοί κρατών ή κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν αποφάσεις σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των συστάσεων ανά χώρα.

               (4)

               Στις 10 Ιουλίου 2012, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων του Λουξεμβούργου για το 2012 και εξέδωσε τη γνώμη του σχετικά με το επικαιροποιημένο πρόγραμμα σταθερότητας του Λουξεμβούργου για την περίοδο 2012-2015.

               (5)

               Στις 28 Νοεμβρίου 2012, η Επιτροπή εξέδωσε την Ετήσια Επισκόπηση της Ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο για τον συντονισμό των οικονομικών πολιτικών του 2013. Επίσης στις 28 Νοεμβρίου 2012, η Επιτροπή, επί τη βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση του μηχανισμού επαγρύπνησης, στην οποία το Λουξεμβούργο δεν προσδιορίσθηκε ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 7 Φεβρουαρίου 2013, ενέκρινε ψήφισμα σχετικά με την απασχόληση και τις κοινωνικές πτυχές στην Ετήσια Επισκόπηση της Ανάπτυξης 2013 και ψήφισμα σχετικά με τη συμβολή στην Ετήσια Επισκόπηση της Ανάπτυξης 2013.

               (7)

               Στις 14 Μαρτίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 26 Απριλίου 2013, το Λουξεμβούργο υπέβαλε το εθνικό πρόγραμμα σταθερότητας το οποίο καλύπτει την περίοδο 2012-2016 και το εθνικό πρόγραμμα μεταρρυθμίσεων για το 2013. Για να διαπιστωθεί ο βαθμός διασύνδεσής τους, τα δύο προγράμματα αξιολογήθηκαν συγχρόνως.

               (9)

               Με βάση την αξιολόγηση του προγράμματος σταθερότητας, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο, στο οποίο στηρίζονται οι δημοσιονομικές προβλέψεις του εν λόγω προγράμματος, είναι εφικτό. Συγκεκριμένα, το σενάριο του προγράμματος σταθερότητας για το 2013 πλησιάζει πολύ στις εαρινές προβλέψεις των υπηρεσιών της Επιτροπής του 2013, ενώ για το 2014 είναι ελαφρώς πιο αισιόδοξο. Οι μεσοπρόθεσμες προβλέψεις για το έλλειμμα βασίζονται σε ένα ελαφρώς αισιόδοξο αναπτυξιακό σενάριο, πάνω από τη δυνητική ανάπτυξη. Στόχος της δημοσιονομικής στρατηγικής που περιγράφεται στο πρόγραμμα σταθερότητας είναι να μειωθεί το έλλειμμα από 0,8 % του ΑΕΠ το 2012 σε 0,6 % του ΑΕΠ το 2014. Ωστόσο, προβλέπεται ότι το έλλειμμα θα μειωθεί κατά τα τελευταία έτη της περιόδου που καλύπτει το πρόγραμμα σε ποσοστό 1,3 % του ΑΕΠ, τόσο το 2015 όσο και το 2016. Αυτό οφείλεται στο ότι θα εισαχθούν νέοι κανόνες για τον ΦΠΑ όσον αφορά τις ηλεκτρονικές υπηρεσίες, οι οποίοι θα τεθούν σε ισχύ την 1η Ιανουαρίου 2015. Με βάση τους κανόνες αυτούς, τα έσοδα από τον ΦΠΑ που προέρχονται από δραστηριότητες ηλεκτρονικού εμπορίου θα μεταφέρονται από τη χώρα εγκατάστασης του προμηθευτή στη χώρα κατοικίας του πελάτη. Ο αντίκτυπος των νέων κανόνων εκτιμάται από τις αρχές ότι θα οδηγήσει σε μείωση των εσόδων από τον ΦΠΑ σε ποσοστό 1,4 % του ΑΕΠ. Η κυβέρνηση έχει ήδη ανακοινώσει ότι ο κανονικός συντελεστής ΦΠΑ θα αυξηθεί, με στόχο να αντισταθμιστεί μέρος της απώλειας εσόδων. Το πρόγραμμα σταθερότητας επιβεβαιώνει τον προηγούμενο μεσοπρόθεσμο δημοσιονομικό στόχο (ΜΔΣ) της επίτευξης διαρθρωτικού πλεονάσματος ίσου προς 0,5 % του ΑΕΠ. Ο ΜΔΣ είναι σύμφωνος προς τις απαιτήσεις του συμφώνου σταθερότητας και ανάπτυξης. Με βάση, τόσο τις εαρινές προβλέψεις των υπηρεσιών της Επιτροπής του 2013 όσο και το (εκ νέου υπολογισθέν) διαρθρωτικό δημοσιονομικό ισοζύγιο του προγράμματος σταθερότητας, το Λουξεμβούργο αναμένεται ότι θα εμφανίσει διαρθρωτικό πλεόνασμα ύψους 0,1 % του ΑΕΠ το 2012, ποσοστό κατώτερο του ΜΔΣ, ενώ προβλέπεται να επιτύχει τον ΜΔΣ το 2013. Εντούτοις, από το 2014, το Λουξεμβούργο αναμένεται να αποκλίνει εκ νέου από τον ΜΔΣ κατά 0,3 % του ΑΕΠ, και ακόμη περισσότερο το 2015 και το 2016. Οι εθνικές αρχές επανέλαβαν τον στόχο τους για επιστροφή στον ΜΔΣ το 2017 το αργότερο, ώστε να διαθέτουν μεγαλύτερο περιθώριο ελιγμών. Φτάνοντας στο 20,8 % του ΑΕΠ το 2012, το ακαθάριστο χρέος της γενικής κυβέρνησης βρίσκεται πολύ χαμηλότερα από την τιμή αναφοράς της Συνθήκης.

               (10)

               Το Λουξεμβούργο ήταν σε θέση να διατηρήσει το δημόσιο έλλειμμά του κάτω από το όριο του 3 % του ΑΕΠ κατά τα προηγούμενα έτη, αποφεύγοντας έτσι τη διαδικασία υπερβολικού ελλείμματος. Αυτό οφείλεται περισσότερο σε υψηλά έσοδα παρά σε συγκράτηση των δαπανών. Ειδικότερα, ο ρυθμός αύξησης των κρατικών δαπανών το 2012, χωρίς τα μέτρα διακριτικής ευχέρειας, αναμένεται να υπερβεί σημαντικά το όριο δαπανών του συμφώνου σταθερότητας και ανάπτυξης. Η απόκλιση του ρυθμού αύξησης των κρατικών δαπανών από το όριο δαπανών υπολογίζεται ότι θα φθάσει σε 1,3 % του ΑΕΠ, ήτοι πάνω από το όριο του 0,5 % του ΑΕΠ που ορίζεται στον κανονισμό (ΕΚ) αριθ. 1466/97. Εντούτοις, για να εκτιμηθεί αυτή η απόκλιση, πρέπει να διεξαχθεί συνολική εκτίμηση, λαμβάνοντας υπόψη άλλους παράγοντες: i) το έλλειμμα μειώθηκε από διαρθρωτική άποψη μόνον κατά 0,2 % του ΑΕΠ το 2012· ii) η οικονομία του Λουξεμβούργου, λόγω του μικρού μεγέθους της χώρας και του βαθμού στον οποίο είναι ανοικτή, είναι πολύ ασταθής· και iii) σύμφωνα με τις εαρινές προβλέψεις των υπηρεσιών της Επιτροπής του 2013, το Λουξεμβούργο αναμένεται να επιτύχει τον ΜΔΣ του ήδη το 2013. Όλα τα προαναφερόμενα στοιχεία δείχνουν τον μη διαρθρωτικό χαρακτήρα της απόκλισης. Εντούτοις, η υψηλή αστάθεια των εσόδων που εισπράττονται από τη γενική κυβέρνηση του Λουξεμβούργου, η οποία οδηγούσε έως σήμερα σε έσοδα υψηλότερα από τα αναμενόμενα, αποτελεί κίνδυνο για τη διατηρησιμότητα των δημόσιων οικονομικών. Για την καλύτερη αντιμετώπιση του εν λόγω κινδύνου, πρέπει να θεσπιστούν βάσει νόμου περιορισμοί ως προς τα χρέη και τις δαπάνες. Επιπλέον, πρέπει να καθοριστεί συγκεκριμένος φορέας παρακολούθησης και να προβλεφθούν συγκεκριμένα μέτρα σε περίπτωση μη συμμόρφωσης. Η θέση σε ισχύ του προαναφερόμενου πακέτου ΦΠΑ την 1η Ιανουαρίου 2015 και ο συνακόλουθος έντονα αρνητικός αντίκτυπός του στην είσπραξη φόρων αντανακλά τη σημασία που έχει για το Λουξεμβούργο η θέσπιση ενός μεσοπρόθεσμου δημοσιονομικού πλαισίου. Συγκεκριμένα, αυτό θα απαιτήσει μια ιδιαιτέρως προσεκτική δημοσιονομική στάση το 2014.

               (11)

               Σήμερα, λιγότερο από το ένα τρίτο των φορολογικών εσόδων προέρχεται από φόρους κατανάλωσης, εν μέρει λόγω των συγκρατημένων κανονικών και μειωμένων συντελεστών ΦΠΑ. Το Λουξεμβούργο κατέχει την πρώτη θέση στην ΕΕ όσον αφορά τον αριθμό των κατηγοριών αγαθών και υπηρεσιών που καλύπτονται από μειωμένους συντελεστές ΦΠΑ. Η ύπαρξη ενός μεγάλου χρηματοπιστωτικού τομέα, ο οποίος απαλλάσσεται από τον ΦΠΑ, συμβάλλει επίσης στον χαμηλό λόγο ΦΠΑ προς το ΑΕΠ. Γενικά, το Λουξεμβούργο έχει περιθώριο αύξησης των εσόδων του, εάν επεκτείνει την εφαρμογή του κανονικού συντελεστή ΦΠΑ. Επιπλέον, το σύστημα φορολόγησης εταιρειών στο Λουξεμβούργο επιφυλάσσει σε μεγάλο βαθμό ευνοϊκή μεταχείριση στη σύναψη χρεών, γεγονός το οποίο συμβάλλει στον υψηλό λόγο ιδιωτικού χρέους προς το ΑΕΠ.

               (12)

               Η μεταρρύθμιση του συνταξιοδοτικού συστήματος του Λουξεμβούργου που εγκρίθηκε τον Δεκέμβριο του 2012 μπορεί να θεωρηθεί μόνον ως ένα σημαντικό πρώτο βήμα προς τη σωστή κατεύθυνση. Ακόμη και εάν λάβουμε υπόψη την πλειονότητα των πτυχών της εγκριθείσας μεταρρύθμισης του συνταξιοδοτικού συστήματος, το Λουξεμβούργο, για να καλύψει το δημοσιονομικό κενό, θα έπρεπε ακόμη να εφαρμόσει μακροπρόθεσμες πολιτικές με στόχο την αύξηση της διατηρησιμότητας, που θα οδηγούσαν σε μόνιμη βελτίωση της τάξεως των 8,6 ποσοστιαίων μονάδων του ΑΕΠ στο πρωτογενές ισοζύγιο. Συνεπώς το Λουξεμβούργο πρέπει να προχωρήσει περισσότερο όσον αφορά τη μεταρρύθμιση του συνταξιοδοτικού συστήματος. Η εισαγωγή ενός ανώτατου ορίου στις προσαρμογές των συντάξεων με βάση τις πραγματικές αυξήσεις των μισθών θα οδηγούσε στην αύξηση των συνταξιοδοτικών αποθεματικών και η αύξηση της πραγματικής ηλικίας συνταξιοδότησης μέσω της ευθυγράμμισης του ορίου ηλικίας συνταξιοδότησης ή των συνταξιοδοτικών ωφελημάτων με τις αλλαγές στο προσδόκιμο ζωής θα συνέβαλε στην εξασφάλιση της μακροπρόθεσμης βιωσιμότητας του συνταξιοδοτικού συστήματος. Επιπλέον, οι δυνατότητες πρόωρης συνταξιοδότησης πρέπει να μειωθούν και πρέπει να δοθούν κίνητρα ώστε να παραμένουν οι εργαζόμενοι επαγγελματικά ενεργοί πέρα από το ελάχιστο απαιτούμενο διάστημα. Επιπλέον, ο αντίκτυπος των μακροπρόθεσμων δαπανών ιατροφαρμακευτικής περίθαλψης στη δημοσιονομική διατηρησιμότητα προβλέπεται να συμβάλει κατά 2,1 ποσοστιαίες μονάδες στην κάλυψη του κενού διατηρησιμότητας του Λουξεμβούργου. Η αναμενόμενη αύξηση τόσο του αριθμού των ηλικιωμένων όσο και του αριθμού των εξαρτημένων ατόμων στο Λουξεμβούργο είναι υψηλή σε σχέση με τον μέσο όρο της ΕΕ.

               (13)

               Η τρέχουσα παραγωγικότητα του Λουξεμβούργου είναι αρκετά υψηλή. Εντούτοις, στενεύει ολοένα και περισσότερο το περιθώριο ελιγμών από πλευράς παραγωγικότητας. Συνεπώς, η αύξηση του κόστους εργασίας ανά μονάδα προϊόντος πρέπει να περιοριστεί, εξασφαλίζοντας έναν καλύτερο συσχετισμό μισθών και παραγωγικότητας. Το Λουξεμβούργο έλαβε μέτρα συγκράτησης της αύξησης των μισθών, μέσω της ευέλικτης εφαρμογής του συστήματος της αυτόματης τιμαριθμικής αναπροσαρμογής μεταξύ 2012 και 2014. Ωστόσο, η εν λόγω μεταρρύθμιση είναι μόνον προσωρινή και δεν εγγυάται ότι οι μισθοί θα εξελιχθούν με την πάροδο του χρόνου παράλληλα με την παραγωγικότητα. Η παραγωγικότητα δεν είναι η ίδια σε όλους τους οικονομικούς τομείς και το επίπεδό της στον χρηματοπιστωτικό τομέα είναι σχεδόν διπλάσιο σε σχέση με αυτό της υπόλοιπης οικονομίας. Υπάρχει σημαντικός κίνδυνος για την ανταγωνιστικότητα του Λουξεμβούργου από το 2015 και έπειτα, όταν το σύστημα αυτόματης τιμαριθμικής προσαρμογής θα εφαρμοστεί εκ νέου κανονικά. Συνεπώς, πρέπει να ληφθούν πρόσθετα μέτρα για τη μεταρρύθμιση του συστήματος καθορισμού των μισθών κατά τρόπο πιο μόνιμο, ώστε να αποφευχθεί η περαιτέρω επιδείνωση της ανταγωνιστικότητας στο μέλλον.

               (14)

               Η οικονομία του Λουξεμβούργου εξαρτάται σε μεγάλο βαθμό από τον χρηματοπιστωτικό του τομέα, στον οποίο αντιστοιχεί σχεδόν το 30 % της συνολικής προστιθέμενης αξίας και το 25 % των δημοσιονομικών εσόδων που εισπράττονται. Για τη διαφύλαξη της μελλοντικής ανταγωνιστικότητας της χώρας, πρέπει να αναπτυχθούν εναλλακτικοί «ιδιαίτεροι τομείς ειδίκευσης». Εντούτοις, το σύστημα έρευνας και τεχνολογίας του Λουξεμβούργου εξακολουθεί να είναι πολύ αδύναμο και το Λουξεμβούργο δεν βρίσκεται σε σωστή πορεία ως προς την επίτευξη του στόχου του στην έρευνα και τεχνολογία (Ε&Α) όσον αφορά την ένταση για το 2020. Οι επιδόσεις του Λουξεμβούργου όσον αφορά τους δείκτες συνεργασίας μεταξύ δημόσιων ερευνητικών ιδρυμάτων και εταιρειών είναι πολύ χαμηλότερες σε σχέση με τον μέσο όρο στην ΕΕ, γεγονός που αντικατοπτρίζει την τρέχουσα έλλειψη σύνδεσης μεταξύ του τομέα της Ε&Α και του δημόσιου ερευνητικού συστήματος. Το Λουξεμβούργο πρέπει να αντιμετωπίσει την πτωτική τάση που διαπιστώνεται ως προς την ένταση στην Ε&Α, ιδίως συμβάλλοντας στην ενίσχυση της έντασης Ε&Α στις επιχειρήσεις. Η ανάπτυξη μιας πιο στοχοθετημένης ευφυούς στρατηγικής εξειδίκευσης θα μπορούσε να διαδραματίσει σημαντικό ρόλο στη μεγιστοποίηση των οικονομικών συνεπειών της χρηματοδότησης της δημόσιας έρευνας, ιδίως μέσω της εξασφάλισης ενός μοχλευτικού αποτελέσματος στις ιδιωτικές επενδύσεις. Μια τέτοια στοχοθετημένη προσέγγιση πρέπει να συμπληρωθεί από μια ολοκληρωμένη οριζόντια πολιτική η οποία θα επικεντρώνεται στην ανάπτυξη και στην αύξηση του αριθμού καινοτόμων επιχειρήσεων.

               (15)

               Η ανεργία των νέων εξακολουθεί να παραμένει υψηλή σε ποσοστό 18 % και εξαρτάται σε μεγάλο βαθμό από το εκπαιδευτικό επίπεδο. Οι νέοι κάτοικοι αντιμετωπίζουν έντονο ανταγωνισμό για θέσεις εργασίας από μη μόνιμους κατοίκους, οι οποίοι συχνά διαθέτουν περισσότερες δεξιότητες. Μολονότι το Λουξεμβούργο έχει δείξει μεγάλη αποφασιστικότητα για την καταπολέμηση της ανεργίας των νέων, απαιτούνται περαιτέρω προσπάθειες. Για να μεγιστοποιηθούν τα οφέλη, τα λαμβανόμενα μέτρα πρέπει να αποτελέσουν μέρος μιας ολοκληρωμένης στρατηγικής μεταρρύθμισης, συμπεριλαμβανομένων ενισχυμένων πολιτικών δραστηριοποίησης για την καταπολέμηση της εξάρτησης από παροχές. Οι επιδόσεις του Λουξεμβούργου ως προς τον έλεγχο «PISA» (5) σχετικά με τις επιδόσεις σε βασικές δεξιότητες των νέων είναι σχετικά χαμηλές. Απαιτούνται περαιτέρω μέτρα για την αντιμετώπιση της αρνητικής τάσης που παρατηρείται στην ανάγνωση, στα μαθηματικά και στις επιστήμες από το 2006. Περαιτέρω προσπάθειες πρέπει να καταβληθούν ώστε να βελτιωθούν και να στοχοθετηθούν οι εκπαιδευτικοί πόροι για τα σχολεία με μειονεκτούντες μαθητές και να αυξηθούν οι απαραίτητοι πόροι για τη στήριξη των γλωσσών και για ενισχυτικά μαθήματα. Τα ειδικά προβλήματα που αντιμετωπίζουν στην αγορά εργασίας τα άτομα που προέρχονται από οικογένειες μεταναστών πρέπει να εξεταστούν περαιτέρω και να αντιμετωπιστούν μέσω στοχοθετημένων μέτρων, μεταξύ άλλων ως προς τις γλωσσικές ικανότητες. Ιδιαίτερη προσοχή πρέπει να δοθεί στην επαγγελματική εκπαίδευση και κατάρτιση στο πλαίσιο αυτό. Περαιτέρω μέτρα πρέπει να ληφθούν για τη βελτίωση της προσχολικής εκπαίδευσης και τη μείωση της πρόωρης εγκατάλειψης του σχολείου, ιδίως σε σχέση με τους μετανάστες. Η απασχολησιμότητα των ατόμων μεγαλύτερης ηλικίας πρέπει να βελτιωθεί, μέσω και της αναβάθμισης των δεξιοτήτων.

               (16)

               Το Λουξεμβούργο έχει δεσμευθεί όσον αφορά τη μείωση των εκπομπών αερίων του θερμοκηπίου στους εκτός ΣΕΕ (συστήματος εμπορίας εκπομπών) τομείς έως 20 % το 2020 σε σύγκριση με το 2005, αλλά αναμένεται να αποτύχει ως προς την επίτευξη του στόχου του κατά 23 ποσοστιαίες μονάδες σύμφωνα με τις τελευταίες προβλέψεις για το 2020 που βασίζονται στις υπάρχουσες μετρήσεις. Ο τομέας των μεταφορών ήταν υπεύθυνος για εκπομπές εκτός ΣΕΕ σε ποσοστό 68 % το 2011 και αποτελεί καίριας σημασίας πρόκληση για το Λουξεμβούργο. Τα μέτρα που υφίστανται σήμερα θα συμβάλουν μόνον κατά το ένα τρίτο περίπου της απαραίτητης μείωσης των εκπομπών αερίου θερμοκηπίου για την επίτευξη του στόχου. Κατά συνέπεια, πρέπει να επισπευσθεί η λήψη μέτρων, ιδίως μέσω της αύξησης της φορολογίας των καυσίμων ώστε να μειωθεί το χάσμα στη φορολογία σε σχέση με τις γειτονικές χώρες. Πρέπει επίσης να επισπευσθεί η μεταρρύθμιση της φορολόγησης των οχημάτων. Το Λουξεμβούργο πρέπει να συνεχίσει με την εφαρμογή σχεδίων που ευνοούν τη χρήση δημόσιων μεταφορών. Πρέπει να εισαγάγει χρέωση για την κυκλοφοριακή συμφόρηση ώστε να ενθαρρυνθεί η μετάβαση προς τη χρησιμοποίηση δημόσιων μέσων μεταφοράς. Πρέπει να προωθηθεί η καλύτερη σύνδεση του δικτύου δημόσιων μεταφορών με τις γειτονικές περιοχές.

               (17)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής του Λουξεμβούργου. Αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων. Έλαβε υπόψη όχι μόνον τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στο Λουξεμβούργο, αλλά και το κατά πόσον συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο Ένωσης κατά τη διαμόρφωση των μελλοντικών εθνικών αποφάσεων. Οι συστάσεις της Επιτροπής βάσει του Ευρωπαϊκού Εξαμήνου αποτυπώνονται στις συστάσεις 1 έως 6 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας, και η γνώμη του (6) διατυπώνεται ιδίως στη σύσταση 1 κατωτέρω.

               (19)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής της ευρωζώνης στο σύνολό της. Με βάση την ανάλυση αυτή το Συμβούλιο εξέδωσε συγκεκριμένες συστάσεις οι οποίες απευθύνονται στα κράτη μέλη που έχουν υιοθετήσει το ευρώ ως νόμισμα (7). Το Λουξεμβούργο πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στο Λουξεμβούργο να αναλάβει δράση κατά την περίοδο 2013-2014 προκειμένου:

               1.

               Να διατηρήσει υγιή δημοσιονομική θέση και να παραμείνει στον μεσοπρόθεσμο δημοσιονομικό στόχο, ούτως ώστε να εξασφαλιστεί η μακροπρόθεσμη διατηρησιμότητα των δημόσιων οικονομικών, ιδίως λαμβάνοντας υπόψη τις υποχρεώσεις που συνεπάγεται η δημογραφική γήρανση. Να ενισχύσει τη δημοσιονομική διακυβέρνηση υιοθετώντας ένα μεσοπρόθεσμο δημοσιονομικό πλαίσιο το οποίο θα καλύπτει τη γενική κυβέρνηση και θα περιλαμβάνει πολυετή ανώτατα όρια δαπανών, προβλέποντας την παρακολούθηση των δημοσιονομικών κανόνων από ανεξάρτητο φορέα.

               2.

               Να λάβει μέτρα ώστε να αντιμετωπίσει την ευνοϊκή μεταχείριση της σώρευσης χρέους στη φορολογία επιχειρήσεων και να επεκτείνει την εφαρμογή του κανονικού συντελεστή ΦΠΑ.

               3.

               Να μειώσει τις δαπάνες που συνδέονται με τη γήρανση και να καταστήσει τη μακροχρόνια περίθαλψη πιο αποδοτική σε σχέση με το κόστος, ιδίως εστιάζοντας περισσότερο στην πρόληψη, στην αποκατάσταση και στην ικανότητα αυτοεξυπηρέτησης ενισχύοντας την πρόσφατα εγκριθείσα μεταρρύθμιση του συνταξιοδοτικού συστήματος, λαμβάνοντας πρόσθετα μέτρα για τη μείωση της πρόωρης συνταξιοδότησης και την αύξηση της πραγματικής ηλικίας συνταξιοδότησης, μέσω της ευθυγράμμισης του ορίου ηλικίας συνταξιοδότησης ή των συνταξιοδοτικών ωφελημάτων με τις αλλαγές στο προσδόκιμο ζωής.

               4.

               Εκτός από το τρέχον πάγωμα, να λάβει περαιτέρω διαρθρωτικά μέτρα, σε διαβούλευση με τους κοινωνικούς εταίρους και σύμφωνα με τις εθνικές πρακτικές, για τη μεταρρύθμιση του συστήματος καθορισμού των μισθών, περιλαμβανομένης της τιμαριθμικής αναπροσαρμογής των μισθών, ώστε να ανταποκρίνεται καλύτερα στην εξέλιξη της παραγωγικότητας και στις τομεακές εξελίξεις, καθώς και στις συνθήκες της αγοράς εργασίας, και να ενισχύσει την ανταγωνιστικότητα. Να επιταχύνει τις προσπάθειες για τη διαφοροποίηση της διάρθρωσης της οικονομίας, ενισχύοντας τις ιδιωτικές επενδύσεις στην έρευνα, ιδίως μέσω της ανάπτυξης της συνεργασίας μεταξύ δημόσιων ερευνητικών ιδρυμάτων και εταιρειών.

               5.

               Να επιταχύνει τις προσπάθειες για τη μείωση της ανεργίας των νέων μέσω της βελτίωσης του σχεδιασμού και της παρακολούθησης των ενεργών πολιτικών στην αγορά εργασίας. Να ενισχύσει τη γενική και επαγγελματική εκπαίδευση με στόχο την καλύτερη αντιστοίχιση των δεξιοτήτων των νέων με τη ζήτηση στην αγορά εργασίας, ιδίως όσον αφορά τα άτομα που προέρχονται από οικογένειες μεταναστών. Να εντείνει τις προσπάθειες για την αύξηση του ποσοστού συμμετοχής των ηλικιωμένων εργαζομένων, μεταξύ άλλων, μέσω της βελτίωσης της απασχολησιμότητάς τους μέσω της διά βίου μάθησης.

               6.

               Να εντείνει τα μέτρα για την επίτευξη του στόχου για μείωση των εκτός ΣΕΔΕ εκπομπών αερίων του θερμοκηπίου, ιδίως μέσω της αύξησης της φορολογίας των προϊόντων ενέργειας για τις μεταφορές.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 209 της 2.8.1997, σ. 1.

      (2)  Διατηρήθηκε για το 2013 με την απόφαση 2013/208/ΕΕ του Συμβουλίου, της 22ας Απριλίου 2013, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 118 της 30.4.2013, σ. 21).

      (3)  ΕΕ C 219 της 24.7.2012, σ. 58.

      (4)  ΕΕ L 306 της 23.11.2011, σ. 25.

      (5)  PISA είναι το πρόγραμμα του ΟΟΣΑ για τη διεθνή αξιολόγηση των σπουδαστών.

      (6)  Σύμφωνα με το άρθρο 5 παράγραφος 2 του κανονισμού (ΕΚ) αριθ. 1466/97.

      (7)  Βλέπε σελίδα 97 της παρούσας Επίσημης Εφημερίδας.


				|

		52012PC0273

			Σύσταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την κατάργηση της απόφασης 2010/422/ΕΕ σχετικά με την ύπαρξη υπερβολικού ελλείμματος στη Βουλγαρία /* COM/2012/0273 final - 2012/ () */

			   	Σύσταση
ΑΠΟΦΑΣΗΣ
ΤΟΥ ΣΥΜΒΟΥΛΙΟΥ
για την
κατάργηση της
απόφασης 2010/422/ΕΕ
σχετικά με την
ύπαρξη
υπερβολικού
ελλείμματος
στη Βουλγαρία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 126
παράγραφος 12,
Έχοντας
υπόψη τη
σύσταση της
Επιτροπής,
Εκτιμώντας
τα ακόλουθα:
(1)       Με
την απόφαση 2010/422/EΕ
του Συμβουλίου
της 13ης Ιουλίου
2010[1], μετά
από πρόταση
της Επιτροπής
βάσει του
άρθρου 126 παράγραφος
6 της Συνθήκης,
το Συμβούλιο
αποφάνθηκε ότι
υπήρχε
υπερβολικό
έλλειμμα στη
Βουλγαρία. Το
Συμβούλιο
σημείωσε ότι
το έλλειμμα
της γενικής
κυβέρνησης
ήταν 3,9% του ΑΕΠ
το 2009,
υπερβαίνοντας την
τιμή αναφοράς
του 3% του ΑΕΠ που
προβλέπει η
Συνθήκη, ενώ το
ακαθάριστο
χρέος της
γενικής
κυβέρνησης
ήταν 14,8% του ΑΕΠ,
δηλαδή πολύ
χαμηλότερο από
την τιμή
αναφοράς του 60%
του ΑΕΠ που
προβλέπει η
Συνθήκη[2].

(2)       Στις 13
Ιουλίου 2010,
σύμφωνα με το
άρθρο 126
παράγραφος 7 της
Συνθήκης και
το άρθρο 3
παράγραφος 4
του κανονισμού
ΕΚ αριθ. 1467/97 του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της
διαδικασίας
υπερβολικού
ελλείμματος[3], το
Συμβούλιο
απηύθυνε,
κατόπιν
συστάσεως της
Επιτροπής,
σύσταση προς
τη Βουλγαρία
προκειμένου να
τερματιστεί η
κατάσταση
υπερβολικού ελλείμματος
έως το τέλος
του 2011 το
αργότερο. Η
σύσταση
δημοσιοποιήθηκε.
(3)       Σύμφωνα
με το άρθρο 4 του
Πρωτοκόλλου
για τη διαδικασία
υπερβολικού
ελλείμματος
που
προσαρτάται στις
Συνθήκες, η
Επιτροπή
παρέχει τα
στοιχεία για
την εφαρμογή
της εν λόγω
διαδικασίας.
Στο πλαίσιο
της εφαρμογής
του εν λόγω
πρωτοκόλλου,
τα κράτη μέλη
υποχρεούνται
να κοινοποιούν
στοιχεία για
τα δημόσια
ελλείμματα και
το δημόσιο
χρέος και
άλλες συναφείς
μεταβλητές δύο
φορές το χρόνο,
δηλαδή πριν
από την 1η
Απριλίου και
πριν από την 1η Οκτωβρίου,
σύμφωνα με το
άρθρο 3 του
κανονισμού (ΕΚ) αριθ.
479/2009 του
Συμβουλίου,
της 25ης Μαΐου 2009,
σχετικά με την
εφαρμογή του
πρωτοκόλλου
για τη
διαδικασία υπερβολικού
ελλείμματος
που
προσαρτάται
στη Συνθήκη
για την ίδρυση
της Ευρωπαϊκής
Κοινότητας[4].
(4)       Όταν
εξετάζεται αν
μια απόφαση
σχετικά με την
ύπαρξη
υπερβολικού
ελλείμματος θα
πρέπει να
καταργηθεί, το
Συμβούλιο θα
πρέπει να
λάβει απόφαση
επί τη βάσει
των δεδομένων
που
κοινοποιούνται.
Επιπλέον, η
απόφαση για
την ύπαρξη
υπερβολικού
ελλείμματος θα
πρέπει να
καταργηθεί
μόνο αν οι
προβλέψεις της
Επιτροπής
δείχνουν ότι
το έλλειμμα
δεν θα υπερβεί
το όριο του 3% του
ΑΕΠ κατά τη
διάρκεια του
χρονικού
ορίζοντα των
προβλέψεων[5].
(5)       Βάσει
των δεδομένων
που
ανακοινώθηκαν
από την Επιτροπή
(Eurostat) σύμφωνα με το
άρθρο 14 του
κανονισμού (ΕΚ)
αριθ. 479/2009, σε
συνέχεια της
κοινοποίησης
εκ μέρους της
Βουλγαρίας
πριν από την 1η
Απριλίου 2012 και
σύμφωνα με τις
εαρινές προβλέψεις
των υπηρεσιών
της Επιτροπής
του 2012, συνάγονται
τα ακόλουθα
συμπεράσματα:
–
Οι δημοσιονομικοί
στόχοι έχουν
επιτευχθεί με
συνέπεια κατά
την περίοδο
που έπεται του
έτους του
υπερβολικού
ελλείμματος.
Το έλλειμμα
της γενικής
κυβέρνησης
μειώθηκε σε 3,1%
του ΑΕΠ το 2010 και
περαιτέρω σε 2,1%
του ΑΕΠ το 2011,
έναντι των
στόχων 3,8% και 2,5%
αντίστοιχα που
είχαν
καθοριστεί
αρχικά. Το
έλλειμμα διορθώθηκε
κυρίως λόγω
του αυστηρού
ελέγχου της αύξησης
των δαπανών,
μεταξύ άλλων
με το πάγωμα
των μισθών και
των συντάξεων
του δημόσιου
τομέα, ενώ ο
δείκτης
δαπανών προς
το ΑΕΠ
μειώθηκε κατά 5,5
εκατοστιαίες
μονάδες μεταξύ
2009 και 2011. Το
πρόγραμμα
σύγκλισης του 2012
προβλέπει
συνέχιση της
μείωσης του
ελλείμματος
στο 1,6% του ΑΕΠ το 2012
και 1,3% του ΑΕΠ το
2013.      Σύμφωνα με
τις εαρινές
προβλέψεις των
υπηρεσιών της
Επιτροπής του 2012,
το έλλειμμα
της γενικής
κυβέρνησης
προβλέπεται να
μειωθεί στο 1,9%
του ΑΕΠ το 2012 και
στο 1,7% του ΑΕΠ το
2013, γεγονός που
καθίσταται δυνατό
λόγω του
συνεχούς
παγώματος των
μισθών στον δημόσιο
τομέα, καθώς
και μιας
κυκλικής
βελτίωσης στα
έσοδα.
–
Σύμφωνα
με τις εαρινές
προβλέψεις των
υπηρεσιών της
Επιτροπής του 2012,
το κυκλικά προσαρμοσμένο
ισοζύγιο,
χωρίς να
υπολογίζονται
τα έκτακτα και
λοιπά
προσωρινά
μέτρα,
εκτιμάται σε 0,7% το
2012 και σε 0,8% του ΑΕΠ
το 2013, με βάση την
παραδοχή περί
αμετάβλητης
πολιτικής. Εν
τω μεταξύ, το 2012
και το 2013, ο
ρυθμός αύξησης
των καθαρών
δημοσίων δαπανών
των μέτρων
διακριτικής
ευχέρειας στο
σκέλος των
εσόδων
αναμένεται να
παραμείνει
κάτω από το
μεσοπρόθεσμο
επιτόκιο
αναφοράς της
δυνητικής
αύξησης του
ΑΕΠ, όπως
ορίζεται στο
άρθρο 5 παράγραφος
1 του
κανονισμού (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το συντονισμό
των
οικονομικών
πολιτικών.
–
Σύμφωνα
με τις εαρινές
προβλέψεις των
υπηρεσιών της
Επιτροπής του 2012,
το ακαθάριστο
χρέος της
γενικής
κυβέρνησης
προβλέπεται να
σημειώσει
μέτρια αύξηση
από 16,3% του ΑΕΠ το
2011 σε 18,5% του ΑΕΠ το
2013. Η εν λόγω
πρόβλεψη του χρέους
δεν
περιλαμβάνει
πιθανή
εξωτερική
έκδοση τίτλων
του Δημοσίου
το 2012 για προχρηματοδότηση
της
αποπληρωμής
των ομολόγων
σε ευρώ της
τάξης του 2% του
ΑΕΠ τον
Ιανουάριο του 2013.
Ομοίως, σύμφωνα
με το
τελευταίο
πρόγραμμα
σύγκλισης, ο δείκτης
χρέους
εκτιμάται ότι
θα αυξηθεί σε 18,4%
μέχρι το 2013.
(6)       Σύμφωνα
με το άρθρο 126
παράγραφος 12
της Συνθήκης,
απόφαση του
Συμβουλίου
σχετικά με την
ύπαρξη
υπερβολικού
ελλείμματος
καταργείται
όταν, κατά την
άποψη του
Συμβουλίου,
έχει διορθωθεί
το υπερβολικό
έλλειμμα στο
οικείο κράτος
μέλος.
(7)       Το
Συμβούλιο
εκτιμά ότι το
υπερβολικό
έλλειμμα της
Βουλγαρίας
έχει διορθωθεί
και η απόφαση
2010/422/ΕΕ πρέπει
επομένως να
καταργηθεί.
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Από τη
συνολική
αξιολόγηση
συνάγεται ότι
η κατάσταση
υπερβολικού
ελλείμματος
στη Βουλγαρία
έχει
διορθωθεί.
Άρθρο 2
Η
απόφαση 2010/422/ΕΕ καταργείται.
Άρθρο 3
Η
παρούσα
απόφαση
απευθύνεται
στη Δημοκρατία
της
Βουλγαρίας.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 199 της 31.7.2010, σ.
26.
[2]               Το
έλλειμμα και
το χρέος της
γενικής
κυβέρνησης για
το 2009
αναθεωρήθηκαν
στη συνέχεια
και σήμερα διαμορφώνονται
σε 4,3% του ΑΕΠ και
σε 14,6% του ΑΕΠ
αντιστοίχως.
[3]               ΕΕ L 209 της 2.8.1997, σ.
6.
[4]               ΕΕ L 145 της 10.6.2009, σ. 1.
[5]               Σύμφωνα με
τις
«Λεπτομερείς
ρυθμίσεις για
την εφαρμογή
του Συμφώνου
Σταθερότητας
και Ανάπτυξης
και
κατευθυντήριες
γραμμές για τη
μορφή και το
περιεχόμενο
των
προγραμμάτων
σταθερότητας
και σύγκλισης»,
που εγκρίθηκε
από το Συμβούλιο
ECOFIN στις 24
Ιανουαρίου 2012.
Βλέπε:
http://ec.europa.eu/economy_finance/economic_governance/sgp/pdf/coc/code_of_conduct_en.pdf